Η Εβρίτισσα που θέλει να ανέβει στο Εβερεστ - Η ΓΝΩΜΗ\nΗ Εβρίτισσα που θέλει να ανέβει στο Εβερεστ\nΚοινωνία 12 Δεκεμβρίου 2016\tby Η Γνωμη\t0Likes\nΜία 37χρονη από την Αλεξανδρούπολη, είναι αποφασισμένη να ανέβει στην ψηλότερη κορφή του κόσμου την ερχόμενη άνοιξη. Η Κική Τσακαλδήμη αποφάσισε να ασχοληθεί με την ορειβασία πριν από δύο χρόνια και έχει βάλει πραγματικά … υψηλούς στόχους.\nΣτο Έβερεστ έχουν ανέβει περίπου 400 γυναίκες από όλον τον κόσμο. Ανάμεσα τους δεν βρίσκεται ούτε μία Ελληνίδα. Ίσως όμως από την ερχόμενη άνοιξη, στον κατάλογο να προστεθεί και ένα ελληνικό όνομα. Λέγεται Κική Τσακαλδήμη, είναι 37 ετών, εργάζεται στη δημοτική βιβλιοθήκη της Αλεξανδρούπολης και είναι οργανώτρια και παρουσιάστρια του τοπικού TEDx.\nΜετά την ολοκλήρωση της βασικής της εκπαίδευσης στα Ελληνικά βουνά, συμπεριλαμβανομένου του Ολύμπου με χειμερινές συνθήκες, είχε έρθει η ώρα για την Κική να ανέβει σε πραγματικά ψηλές κορυφές.\nΤο όρος Κάζμπεκ στη Γεωργία, ήταν ο επόμενος προορισμός της που θα αποτελούσε ουσιαστικά το πρώτο τεστ ορειβασίας σε μεγάλο υψόμετρο, καθώς αυτή θα ήταν και η πρώτη της ανάβαση πάνω από τα 5.000 μ.\nΣτις 15 Αυγούστου 2016 η Κική Τσακαλδήμη, ο εκπαιδευτής της Satyabrata Dam και άλλα δύο μέλη της αποστολής, ξεκίνησαν την ανάβασή τους από το χωριό Stepantsminda προς την κατασκήνωση βάσης Κάζμπεκ στα 3.650 μ. Οι επόμενες μέρες ήταν μέρες εγκλιματισμού μέχρι τα 4.200 μ., καθώς και εκπαίδευσης πάνω στον παγετώνα.\nΣτις 19 Αυγούστου 2016, η αποστολή ολοκληρώθηκε με επιτυχία. Η Κική έφτασε στην κορυφή του Κάζμπεκ, στα 5.047 μ.!\nΌπως περιγράφει η ίδια «Δεν μπορούσα να το πιστέψω! Άσε που μου φαινόταν περίεργο το γεγονός ότι δεν υπήρχε τίποτα πάνω στην κορυφή, κανένα σημάδι, καμία σημαία, τίποτα τέλος πάντων που να έδειχνε ότι έφτασες. Ήμασταν μόνο εμείς και άλλοι πέντε Ρώσοι ορειβάτες που γιόρταζαν και αυτοί την επιτυχία τους. Κοίταξα γύρω μου, και μακριά στον ορίζοντα αλλά δεν μπορούσα να διακρίνω τίποτα. Η ομίχλη ήτανε τόσο πυκνή… Παρόλα αυτά ένιωθα τόσο ικανοποιημένη όπως και οι υπόλοιποι γύρω μου! Το συναίσθημα της επιτυχίας ήταν τόσο έντονο. Αφού λοιπόν τραβήξαμε τις “απαραίτητες” φωτογραφίες, ήπιαμε αρκετό νερό και πήραμε το δρόμο της επιστροφής για την κατασκήνωση βάσης».\nΚαι τώρα που διαβάζετε αυτές τις γραμμές, η Κική είναι στο Εκουαδόρ και ετοιμάζεται να ανέβει στο υψηλότερο βουνό της χώρας, με κορυφή στα 6.263 μέτρα, που βρίσκεται στην Cordillera Occidental των ισημερινών Άνδεων.\nΑυτή θα μπορούσε να είναι ακόμα μία ιστορία ορειβασίας. Δεν είναι. Διότι η Κική Τσακαλδήμη αποφάσισε να ασχοληθεί με την ορειβασία πριν από δύο χρόνια. Μέντορας και οδηγός της είναι ένας πολύ γνωστός, ειδικά στο κοινό των TEDx, Ινδός ορειβάτης, ο Everester Σατγιαμπράτα Νταμ, ένας ζωντανός θρύλος των βουνών ο οποίος έχει ανέβει επτά φορές στο Έβερεστ.\nΔιαβάστε ακόμη : Έρχονται νέες αυξήσεις σε ακτοπλοϊκά εισιτήρια\nΠοιος πληρώνει για όλα αυτά; Μέχρι στιγμής η Κική διαθέτει έναν πλατινένιο χορηγό, το τσάι tuvunu, αλλά στη διαδρομή προσθέτει και άλλους.\nΕντάξει, αλλά γιατί το κάνει; «Γιατί αν καταφέρω εγώ να ανέβω στο Έβερεστ, τότε σημαίνει ότι μπορούν να το κάνουν όλοι. Και εγώ θα το πετύχω στα σίγουρα» λέει.\nΗ ελληνική αποστολή Higher than Everest θα επιχειρήσει την ανάβαση στο Έβερεστ (8.848 µ.) τον ερχόμενο Μάιο. Η αποστολή θα διαρκέσει δύο µήνες µια και περιλαμβάνει εγκλιματισμό και προετοιμασία στο base camp από τον Απρίλιο. Η Κική Τσακαλδήµη θα είναι η πρώτη γυναίκα από την Ελλάδα που θα αναρριχηθεί στην κορυφή του Έβερεστ «εφόσον το βουνό µας επιτρέψει να ανέβουμε», όπως λέει η ίδια µε ιδιαίτερο σεβασμό στο εγχείρημα και κυρίως στο ίδιο το βουνό.\nH Κική Τσακαλδήμη είναι 37 ετών και ζει στη πόλη που γεννήθηκε, την Αλεξανδρούπολη. Εργάζεται στη Δημοτική Βιβλιοθήκη της Αλεξανδρούπολης. Μέχρι πρόσφατα δεν είχε κανένα υπόβαθρο στην αναρρίχηση ή στην ορειβασία σε ψηλά βουνά, αλλά μέσα της, δημιουργήθηκε και πήρε υπόσταση ένα μεγάλο όνειρο: η ανάβαση στη κορυφή Έβερεστ.\nΑπό μικρή γυμνάζεται πολύ και σε αρκετά αθλητικά πεδία. Όπως λέει η ίδια «αυτό γίνεται τόσο αβίαστα και ευχάριστα που αποτελεί για μένα τρόπο ζωής. Έχω αναμνήσεις από μια όμορφη παιδική ηλικία “παρέα” για χρόνια με το άθλημα του TAE.KWON.DO, τρέχω μεγάλες αποστάσεις, κάνω πεζοπορία σε τακτική βάση, παίζω τένις – άλλος μεγάλος έρωτας, κολυμπάω σε ανοιχτή θάλασσα, και συχνά “χάνομαι” χαράζοντας τα δικά μου πολύωρα ποδηλατικά μονοπάτια… Αυτή είναι η φιλοσοφία του τρόπου που έχω επιλέξει να ζω και την ακολουθώ αβίαστα, στάση ζωής που συνδυάζει την σωματική άσκηση με διαλογισμό και γιόγκα».\nΦέτος επιμελήθηκε το πρώτο TEDxAlexandroupolis, συντονίζοντας μια ομάδα νέων ανθρώπων με ιδιαίτερες “ανησυχίες” και “δημιουργώντας” μαζί τους έναν κύκλο, δέκα πραγματικά, υπέροχων ομιλητών. Event, που είχε θετική αποδοχή από ολόκληρη την πόλη και το θέμα του «Κάθε όνειρο χρειάζεται μια δράση» αποτελεί την αντανάκλαση και της δικής της προσπάθειας να κατακτήσει την κορυφή Έβερεστ.\nΠαρακολουθήστε την πορεία της Κικής στο προσωπικό της site\nΜε πληροφορίες από protagon.gr και higherthaneverest.org


Ροές εργασίας πραγματικού χρόνου Microsoft Dataverse - Power Apps | Microsoft Docs\nΡοές εργασίας πραγματικού χρόνου Microsoft Dataverse\nΟι ροές εργασίας αυτοματοποιούν τις επιχειρηματικές διαδικασίες χωρίς περιβάλλον εργασίας χρήστη. Ο κόσμος χρησιμοποιεί συνήθως διαδικασίες ροής εργασίας για την προετοιμασία του αυτοματισμού που δεν απαιτεί καμία αλληλεπίδραση του χρήστη.\nΥπάρχουν δύο τύποι ροών εργασίας:\nΡοές εργασιών παρασκηνίου. Ανατρέξτε στην τεκμηρίωση του Power Automate για περισσότερες λεπτομέρειες σχετικά με τις ροές εργασιών παρασκηνίου.\nΡοές εργασίας πραγματικού χρόνου.\nΡοές εργασίας πραγματικού χρόνου\nΓια να δημιουργήσετε ροές εργασιών πραγματικού χρόνου, θα πρέπει να καταργήσετε την επιλογή του πλαισίου ελέγχου Εκτέλεση αυτής της ροής εργασιών στο παρασκήνιο (προτείνεται), ενώ παράλληλα θα καθορίζετε τη ροή εργασιών.\nΔείτε άλλα θέματα εδώ στην τεκμηρίωση Power Apps για να μάθετε περισσότερα σχετικά με τις ροές εργασιών πραγματικού χρόνου.\nΡύθμιση παραμέτρων σταδίων και βημάτων ροής εργασίας σε πραγματικό χρόνο\nΠαρακολούθηση και διαχείριση διαδικασιών ροής εργασίας σε πραγματικό χρόνο\nΒέλτιστες πρακτικές για διαδικασίες ροής εργασίας σε πραγματικό χρόνο


Αναρτήθηκε από Κίνημα Εργασίας Ελλάδος στις 9:42:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Κίνημα Εργασίας Ελλάδος στις 7:34:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Κίνημα Εργασίας Ελλάδος στις 6:58:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΒΠΠ, ΕΣΣΔ, Στάλιν, Φωνή της Αλήθειας\nΑναρτήθηκε από Κίνημα Εργασίας Ελλάδος στις 6:36:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


«Θα έπαιζα και στους δύο» | Onsports.gr\nhome ΠοδόσφαιροΕυρώπη«Θα έπαιζα και στους δύο» Κοινοποιήστε\n«Θα έπαιζα και στους δύο»\tΣυντάκτης: Onsports Team\nΔημοσίευση: Κυριακή, 17 Απριλίου 2011 03.33\nΑν και δεν έκρυψε την προτίμησή του προς τον Ολυμπιακό, ο Μίλαν Γιοβάνοβιτς παραδέχθηκε ότι δε θα είχε πρόβλημα να αγωνιστεί και με τη φανέλα του Παναθηναϊκού.\tΟ Σέρβος άσος της Λίβερπουλ παραχώρησε συνέντευξη στη «Real Sports» και μίλησε για το μέλλον του στην Πρέμιερ Λιγκ, αλλά και την Ελλάδα. Αναλυτικά τα όσα δήλωσε ο Γιοβάνοβιτς: Για το αν έχει μιλήσει με τον Ολυμπιακό:\n«Όχι, δεν έχω μιλήσει με κανέναν. Σίγουρα αποτελεί τιμή για εμένα το ενδιαφέρον του Ολυμπιακού. Πρόκειται για ένα μεγάλο σύλλογο, που παίζει σχεδόν κάθε χρόνο στο Τσάμπιονς Λιγκ και έχει κατακτήσει 13 πρωταθλήματα τα 15 τελευταία χρόνια στην Ελλάδα».\n«Δεν ξέρω. Επαναλαμβάνω ότι θα περιμένω να ολοκληρωθεί η σεζόν. Θα μιλήσω πρώτα με τη διοίκηση της Λίβερπουλ και μετά θα πάρω την απόφασή μου. Το μόνο που θέλω είναι να παίξω ποδόσφαιρο. Κάτι που μου έχει λείψει φέτος».\nΓια την ατμόσφαιρα του «Καραϊσκάκης»:\n«Εντυπωσιάστηκα από τους οπαδούς του Ολυμπιακού. Από το πρώτο μέχρι το τελευταίο λεπτό δεν σταμάτησαν να ενισχύουν την ομάδα τους. Είχαν δημιουργήσει μια εκρηκτική ατμόσφαιρα και σίγουρα βοήθησαν πολύ τότε τον Ολυμπιακό να μας νικήσει. Μου αρέσει πολύ να παίζω σε τέτοια ατμόσφαιρα, πόσο μάλλον στο Τσάμπιονς Λιγκ που αποτελεί την κορυφαία διασυλλογική διοργάνωση».\tΚατηγορία: Ευρωπαϊκά Πρωταθλήματα


Σεράν: Κατηγορήθηκε ότι έστησε ματς, τα βρόντηξε κι έφυγε! | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΣεράν: Κατηγορήθηκε ότι έστησε ματς, τα βρόντηξε κι έφυγε!\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΑΝΟΡΘΩΣΗΔΟΞΑ\nΣεράν: Κατηγορήθηκε ότι έστησε ματς, τα βρόντηξε κι έφυγε!\nΟ Αλβέρτ Σεράν, αποχώρησε το περασμένο καλοκαίρι από την Δόξα Κατωκοπιάς, όμως, είχε την ευκαιρία να πάρει αξιόλογη μετεγγραφή στην FK Κούκιεσι Αλβανίας, η οποία μάλιστα αγωνίστηκε και στο Γιουρόπα Λιγκ.\nΠαρόλα αυτά, έμπλεξε σε περιπέτειες που αμαυρώνουν την καριέρα του και το πέρασμά του πρώην παίκτη -μεταξύ άλλων- της ΑΕΚ και της Ανόρθωσης από την Αλβανία, ήταν σύντομο, αφού διέκοψε κακή κακώς τη συνεργασία του με του Κούκιεσι.\nΣύμφωνα με την ιστοσελίδα ισπανική ιστοσελίδα «Diariolagrada.com» (δείτε εδώ το δημοσίευμα), οι Αλβανοί πίστευαν πως ο Καταλανός στόπερ χειραγώγησε παιχνίδια. Όταν κλήθηκε να αναφερθεί στο ιστορικό της μετεγγραφής του, είπε: «Όταν υπέγραψα ήμουν πρόθυμος να ζήσω μια νέα εμπειρία, σε μια διαφορετική ομάδα που συμμετείχε στις ευρωπαϊκές διοργανώσεις. Αλλά ξαφνικά όλα άρχισαν να γίνονται περίεργα και μου φαινόταν δύσκολο να το πιστέψω».\nΑκολούθως αναφέρθηκε στο παράδειγμα ενός φιλικού αγώνα προετοιμασίας πριν την έναρξη της σεζόν απέναντι στην Ντινάμο Μόσχας: «Στα έξι λεπτά χάναμε 0-2 (σ.σ. σκορ ημιχρόνου). Έγινα αλλαγή στο 70’ και στο τέλος χάσαμε με 0-6. Από εκεί και πέρα, όλα ήταν πολύ περίεργα. Φτάσαμε στη Βιέννη για να ταξιδέψουμε στη συνέχεια Μολδαβία, όπου έπρεπε να παίξουμε εναντίον της Σέριφ Τιράσπολ. Έξι μυστικοί αστυνομικοί που ήταν ντυμένοι με πολιτικά ρούχα, μας ερευνούσαν για στημένους αγώνες. Αρκετοί παίκτες, μεταξύ αυτών και εγώ μεταφερθήκαμε στο αστυνομικό τμήμα. Μας πήραν κατάθεση και τα κινητά τηλέφωνα, τα οποία παραμένουν εκεί για να τα ερευνήσουν».\nΑκολούθως, για το παιχνίδι στη Μολδαβία απέναντι στη Σέριφ από την οποία η Κούκιεσι έχασε με 0-1: «Χάσαμε 1-0 με πέναλτι που διέπραξα για χέρι σε μια ενστικτώδη κίνηση. Και αυτή η ατυχή ενέργεια είχε πολύ θλιβερές συνέπειες. Ο βοηθός προπονητής μου είπε ότι ο πρόεδρος θέλει να μου μιλήσει και με ρώτησε αν έχω χειραγωγήσει το παιχνίδι. Ήμουν εξοργισμένος στη συνάντηση, κανείς δεν με είχε αμφισβητήσει ποτέ. Ο τεχνικός και οι συμπαίκτες μου προσπάθησαν να με ηρεμήσουν. Εγώ απλώς σκεφτόμουν να φύγω από το σύλλογο».\nΑκολούθως, ο Καταλανός κεντρικός αμυντικός έλυσε τη συνεργασία του με την Κούκιεση και όπως αναφέρεται στην ισπανική ιστοσελίδα, αυτό έγινε παρόλο που ο προπονητής και άλλοι ιθύνοντες, όπως και συμπαίκτες, ζητούσαν την παραμονή του και τον υποστήριζαν.\nΟ Αλβέρτ Σεράν έπαιξε μόνο σε δύο επίσημα παιχνίδια με την πρωταθλήτρια Αλβανίας στο Τσάμπιονς Λιγκ. Η Κούκιεσι αποκλείστηκε από την Σέριφ, άσχετα αν στον επαναληπτικό κέρδισε με 2-1, αφού το εκτός έδρας γκολ των Μολδαβών ήταν αυτό μέτρησε στην πρόκρισή τους. Η ανακοίνωση του… διαζυγίου εκδόθηκε στις 21 του τρέχοντος μηνός από την Κούκιεσι, η οποία μάλιστα ευχήθηκε τα καλύτερα στον Σεράν όσον αφορά στη συνέχεια της καριέρας του.\nΜάλιστα, ο Σεράν με μακροσκελές σχόλιό του στο Instagram μαζί με μία μαυρόασπρη φωτογραφία που ανήρτησε, σχολίασε τα εξής: «Όπως πολλοί από εσάς γνωρίζετε, έχω ήδη τελειώσει την περιπέτεια μου στην Αλβανία. Ήταν μια σύντομη αλλά πολύ έντονη εμπειρία και πολύ σκληρή… Όλα όσα έζησα ήταν νέα για μένα και έχω ζήσει στιγμές που δεν θέλω να συμβούν σε κανέναν, αλλά οι αρνητικές εμπειρίες της ζωής χρησιμεύουν για να γίνουμε καλύτεροι».\nΚαι συνέχισε: «Θέλω να ευχαριστήσω όλους εκείνους που με εμπιστεύτηκαν και βρίσκονταν δίπλα μου σε αυτές τις δύσκολες στιγμές, αλλά στο ποδόσφαιρο συναντάς ανθρώπους που λαμβάνουν αποφάσεις με βάση τις εμπειρίες τους και τις πολιτιστικές τους ρίζες… Aλλά αυτό που κανείς δεν μπορεί ποτέ να αμφισβητεί, είναι ο επαγγελματισμός μου, η δουλειά μου και η ειλικρίνεια μου προς αυτό το επάγγελμα».\nComo muchos sabréis, ya he acabado mi aventura en Albania…ha sido una experiencia corta pero muy intensa y a su vez muy dura… Todo lo vivido ha sido nuevo para mí y he vivido momentos que no se los deseo a nadie, pero como en la vida las experiencias negativas sirven para sacar lo mejor de uno mismo. Quiero agradecer a todos los que han confiado en mi y han estado a mi lado en esos duros momentos, pero en el fútbol te encuentras con personas que toman decisiones en base a sus vivencias y raíces culturales…pero lo que nunca nadie me podrá reprochar y poner en duda, es mi profesionalidad, mi trabajo y mi honestidad hacia esta profesión. #futbol#football#albania#kukesi #experiencias#loquenotematatehacemasfuerte#fueradelazonadeconfort#aftertheraintheresallwayssunshine#lafuerzadeldestino#stronger#masfuertequenunca#tonteriaslasjustas\nA post shared by Alberto Serrán Polo? (@a.serran_33) on Jul 22, 2017 at 7:20am PDT


Στο Χαροκόπειο Πανεπιστήμιο ο Α. Λοβέρδος | esos.gr\nΣτο Χαροκόπειο Πανεπιστήμιο ο Α. Λοβέρδος\nΟ υπουργός Παιδείας Ανδρέας Λοβέρδος, πραγματοποίησε σήμερα επίσκεψη στο Χαροκόπειο Πανεπιστήμιο όπου συναντήθηκε με τον Πρύτανη Δημοσθένη Σ. Αναγνωστόπουλο.\nΟ υπουργός ενημερώθηκε για τα προγράμματα σπουδών, τις πρωτοβουλίες και δράσεις του Ιδρύματος καθώς και για τα προβλήματα που αυτό αντιμετωπίζει. Ακόμα, ενημερώθηκε για το πρωτοποριακό πρόγραμμα «ΕΥ ΖΗΝ», την εθνική δράση υγείας για τη ζωή των νέων όπου συμμετείχαν έως τώρα περισσότεροι από 355.000 μαθητές από όλη τη χώρα.\nΟ Πρύτανης του Χαροκόπειου Πανεπιστημίου μετά το τέλος της συνάντησης, δήλωσε :\n«H επίσκεψη του υπουργού Παιδείας Α. Λοβέρδου, σήμερα στο Χαροκόπειο Πανεπιστήμιο, καταδεικνύει το ενδιαφέρον του για τα Πανεπιστήμια της χώρας και αποτελεί ιδιαίτερη τιμή για το Πανεπιστήμιό μας.\nΕίχαμε την ευκαιρία να μιλήσουμε για τις ακαδημαϊκές επιδόσεις, το όραμα και τη στρατηγική ανάπτυξης του Ιδρύματός μας. Ταυτόχρονα, συζητήσαμε για τα σημαντικά ζητήματα που απασχολούν σήμερα όλα τα Ιδρύματα, όπως ο δραστικός περιορισμός του προσωπικού των Ιδρυμάτων και των οικονομικών τους πόρων.\nΤα Πανεπιστήμια σήμερα, περισσότερο παρά ποτέ, χρειάζονται την στήριξη της Πολιτείας τόσο ηθικά όσο και έμπρακτα, καθώς και την αναγνώριση του έργου που επιτελούν.\nΔιαπιστώνουμε με ιδιαίτερη ικανοποίηση ότι ο υπουργός Παιδείας Α. Λοβέρδος, όχι μόνο έχει γνώση των εις βάθος ζητημάτων αυτών αλλά και προτίθεται να κάνει ό,τι είναι δυνατόν για την αντιμετώπισή τους».


Ανορεξία – Ιωάννης Σάββας – Ioannis Savvas\nPosted on 13/08/2007 by isavas — 3 Comments ↓ Kάθομαι στα McDonald’s στην Kärstnerstrasse στην Πλατεία Αγίου Στεφάνου (Stephansplatz). Δίπλα μου κάθονται δύο νεαροί και απέναντι ένα ζευγάρι με μία ηλικιωμένη κυρία, πιθανώς μητέρα ενός εκ των δύο. Οι απέναντι είναι μουσουλμάνοι, τούς καταλαβαίνω από τη χαρακτηριστική ενδυμασία των γυναικών. Η ηλικιωμένη γυναίκα είναι πιο συντηρητικά ντυμένη, αλλά η νεαρή είναι πιο «φιλελεύθερη» με ένα απλό μαντήλι στο κεφάλι που τόνιζε τα όμορφα χαρακτηριστικά του προσώπου της.\nShare this:EmailTweetPrint\tThis entry was posted in Βιέννη, εμπειρίες, σκέψεις by isavas. Bookmark the permalink.\t3 thoughts on “Ανορεξία”\tRepanokratoras on 13/08/2007 at 22:45 said:\nLog in to Reply\tthundercat on 16/08/2007 at 14:40 said:\nΝομίζω πως έχουμε γίνει επιφυλακτικοί με τους ανθρώπους γιατί δυσκολευόμαστε να πιστέψουμε τα κίνητρα και τις ανάγκες αυτού που ζητά χρήματα. Προσωπικά θα έδινα χρήματα κυρίως σε κάποιον που βρισκόταν σε πραγματικά τραγική κατάσταση όπως ο κύριος που περιγράφεις…όπου θα ξέρω ότι όντως τα έχει ανάγκη για να επιβιώσει και ότι μάλλον δεν θα τα παίξει στα χαρτιά, τον ιππόδρομο, στα ποτά ή τα ναρκωτικά. Ακόμα καλύτερα, αν πράγματι κάποιος πεινάει, είναι για μένα προτιμότερα να του αγοράσει κανείς επιτόπου φαγητό. Αν κάποιος κρυώνει, ας του δώσουμε επιτόπου μια μπλούζα. Θυμάμαι ένα παλικάρι στην Ομόνοια που ήταν ναρκομανής και ζητούσε χρήματα για φαγητό. Ένας κύριος τον ρώτησε αν πραγματικά πεινάει και αυτός είπε “ναι”. Τον πήρε την ίδια στιγμή και τον πήγε σε ένα τυροπιτάδικο και τον γέμισε με φαγώσιμα. Το παιδί εξαφάνισε μεγάλη ποσότητα από αυτά σε χρόνο dt. Αν του είχε δώσει χρήματα, ίσως η ανάγκη για ναρκωτικά να είχε υπερπηδήσει αυτήν της πείνας και τα να είχε ξοδέψει σε ουσίες…Αγοράζοντάς του όμως φαγητό, τον βοήθησε άμεσα.\nLog in to Reply\tlne on 30/10/2007 at 16:07 said:


Αυτόν τον Μήνα 514\nΌλες οι Ημέρες 271618\nΕπιλογή Συστήματος Θέρμασνσης με πέλλετς\nΚατά την επιλογή ενός συστήματος θέρμανσης με πέλλετς πρέπει να ληφθούν υπ’ όψιν παράγοντες, αρκετά πιο σύνθετοι από αυτούς που αντιμετωπίζονται με τα ορυκτά, ρευστά καύσιμα (πετρέλαιο, φυσικό αέριο).\nΣτο κεφάλαιο αυτό αναπτύσσεται θεματολογία σχετικά με τις ιδιαιτερότητες της καύσης πέλλετς, παρουσιάζονται οι βασικοί τύποι καυστήρων πέλλετς κλπ.\nΘα πρέπει να ληφθεί υπ’ όψιν ότι όσο μεγεθύνεται ένα σύστημα θέρμανσης με πέλλετς (μεγέθυνση ισχύος) τόσο το σύστημα γίνεται συνθετότερο, ώστε να εξασφαλίζεται η συνεχής υψηλή απόδοση αυτού με ταυτόχρονη ελαχιστοποίηση της συντήρησής του. Γενικά η κατασκευή μια μικρής σόμπας 5-12 kwείναι πιο απλή από ένα σύστημα κεντρικής θέρμανσης 25+ kw.\nΕνδεικτική παράσταση συστημάτων θέρμανσης με πέλλετς\nΜεγάλο σύστημα θέρμανσης\nΚαυστήρας – Λέβητας -αποθήκη καυσίμου\nΜικρό σύστημα θέρμανσης\nΥποκεφάλαια επιλογής συστήματος θέρμανσης με πέλλετς\n1.Βασικές διαφορές ανάμεσα στους καυστήρες – λέβητες ρευστών (πετρελαίου, φυσικού αερίου) και στερεών καυσίμων (πέλλετς, θρύμμα ξύλου, ελαιοπυρήνα κλπ.).Η καύση σε καυστήρα – λέβητα στερεών καυσίμων διαφέρει από την καύση ρευστών καυσίμων (πετρέλαιο, φυσικό αέριο). Για το λόγο αυτό ΔΕΝ συνιστάται η μετατροπή υφιστάμενων καυστήρων - λεβήτων ρευστών καυσίμων σε καυστήρες - λέβητες στερεών βιοκαυσίμων (πέλλετς κλπ.). Το αντίστροφο μπορεί να ισχύσει υπό προϋποθέσεις (…περισσότερα).\n2.Βασικοί τύποι καυστήρων πέλλετς – Πλεονεκτήματα. Ένα από τα βασικότερα υποσυστήματα της σόμπας / boilerπέλλετς είναι η εστία καύσης (καυστήρας). Ο σχεδιασμός του καυστήρα έχει άμεση επίδραση στην απόδοση του συστήματος, στη συχνότητα συντήρησης, στη δυνατότητα χρήσης υποδεέστερης ποιότητας πέλλετς (…περισσότερα).\n3.Κατασκευή, εξοπλισμός και απόδοση συστημάτων θέρμανσης με πέλλετς. Η απόδοση ενός καυστήρα στερεών καυσίμων, είναι συνάρτηση της κατασκευής και του εξοπλισμού του (… περισσότερα).\n4.Προσδιορισμός απαιτούμενης ισχύος συστήματος (Kw/h) για τη θέρμανση συγκεκριμένου χώρου. Για τον υπολογισμό της ισχύος του συστήματος που απαιτείται για την θέρμανση συγκεκριμένου χώρου, παρατίθεται ο ακόλουθος τύπος (… περισσότερα).\n5.Επιλογή συστήματος (λέβητας – καυστήρας – αποθήκη καυσίμου) ανάλογα με τις ανάγκες θέρμανσης του χώρου σας.Στην αγορά υπάρχουν διαθέσιμα συστήματα που ικανοποιούν κάθε συγκεκριμένη απαίτηση θέρμανσης χώρου (… περισσότερα).\n6.Ισοδυναμίες Μονάδων Μέτρησης Ενεργειακής Ισχύος.Για διακευκόλυνση σας, παρατίθεται πίνακας ισοδυναμιών μονάδων μέτρησης ενεργειακής ισχύος (… περισσότερα).\n7.Ενδεικτικές Ενεργειακές Ισοδυναμίες διαφόρων καυσίμων – βάση 1 Kwh. 1 Kw/hπαράγεται από την καύση (… περισσότερα).\n8.Παράγοντες που πρέπει να ληφθούν υπ’ όψιν κατά την επιλογή του κατάλληλου συστήματος(… περισσότερα).


Δημοτικό Συμβούλιο Αλεξάνδρειας: τι έγινε στη χθεσινή συνεδρίαση – Περισκόπηση\nΔημοτικό Συμβούλιο Αλεξάνδρειας: τι έγινε στη χθεσινή συνεδρίαση\nΗμ. δημοσίευσης Παρασκευή 28 Ιουνίου 2013\nΜε μια σειρά από θέμα (εντός ή εκτός ημερησίας διάταξης) και με τη γνώριμη πλέον εικόνα της μηδενικής – σχεδόν – προσέλευσης δημοτών διεξήχθη χθες η συνεδρίαση του Δημοτικού Συμβουλίου Αλεξάνδρειας. Απόντες από τη συνεδρίαση ήταν και πολλοί πρόεδροι τοπικών ή δημοτικών κοινοτήτων.\nΗ συνεδρίαση ξεκίνησε με μια γενική εισήγηση και αναφορά σε διάφορα θέματα από τον δήμαρχο Φώτη Δημητριάδη (όπως για παράδειγμα στην προσπάθεια που θα καταβληθεί από το Δήμο να συνδράμει τον Λαογραφικό Όμιλο Ντόπιων Αλεξάνδρειας και Περιχώρων “Το Ρουμλούκι”, τα γραφεία του οποίου μπήκαν στο στόχαστρο των διαρρηκτών προ ολίγων ημερών – ο δήμαρχος ανέφερε χαρακτηριστικά πως ο σύλλογος είναι “τράπεζα όπου φυλάσσεται η πολιτιστική κληρονομιά του Ρουμλουκιού“). Επίσης έκανε αναφορά στο ταξίδι του στα Γιάννενα, στα πλαίσια του συνεδρίου της ΚΕΔΕ – στο οποίο συζητήθηκαν τα οικονομικά των Δήμων της χώρας, τα προβλήματα με το προσωπικό αυτών, οι μετακινήσεις των υπαλλήλων (“κινητικότητα”) κλπ.\nσε πρώτο πλάνο Κούγκας – Βασιλόπουλος, χθες\nΣτη συνέχεια έγινε ερώτηση αναφορικά με την πορεία του θέματος της κανονιστικής για τα τραπεζοκαθίσματα, για την οποία ενημέρωσε ο αντιδήμαρχος Σ. Κούγκας. Όπως ανέφερε, το θέμα «επεστράφη» στον Δήμο με το ερώτημα αν υπήρξε δημόσια διαβούλευση πριν την ψήφισή από το Δημ. Συμβούλιο, ο Δήμος απάντησε θετικά και αναμένεται πλέον η απόφαση της Γ.Γ. της Περιφέρειας. Άρα, εκ των λεχθέντων είναι σαφές πως έως να ληφθεί οριστική απόφαση από την Π.Κ.Μ. είναι σε ισχύ ο παλαιός κανονισμός.\nΓια το θέμα του κτηρίου που στεγάζονταν η Δ.Ο.Υ. μέχρι τις αρχές του χρόνου ζήτησε και έλαβε πληροφορίες ο σύμβουλος Γιώργος Σπυρίδης (Συνεργασία Πολιτών) ενώ στην ανάπλαση και στους υπό κατασκευή πεζοδρόμους αναφέρθηκε με τον γνωστό δηκτικό τρόπο που τον διακρίνει ο σύμβουλος Χρ. Αλευράς (Λαϊκή Συσπείρωση Ρουμλουκιού). “Πολλοί συμπολίτες μας διερωτώνται αν θα πρέπει να αλλάξουμε το όνομα της πόλης” είπε (μίλησε για …Μέτσοβο) και κάπου έχει δίκιο, αφού τα πλακόστρωτα θυμίζουν ορεινούς οικισμούς και είναι πολλές φορές επικίνδυνα ακόμη και με “στρωτό” παπούτσι.\nΑναφορά έγινε επίσης για το ατύχημα στην παιδική χαρά και εκεί ο Δήμαρχος απάντησε με ορθό τρόπο: “αν υπάρχει κίνδυνος, το παιχνίδι στην παιδική χαρά θα αντικατασταθεί πάραυτα, και ούτε εγκρίσεις, ούτε τίποτε” (το εγκρίσεις πήγαινε στο ότι το συγκεκριμένο παιχνίδι φέρει έγκριση από την Πολιτεία) και συμφώνησαν άπαντες.\nΌσον αφορά το θέμα των δέντρων στη Βετσοπούλου, τελικά μάθαμε πως θα φυτευτούν μανόλιες, δάφνες και άλλα δέντρα.\nΑναφορά έγινε για την κατάσταση με τους χώρους που βρίσκονται τα σκουπίδια από τον σύμβουλο Τ. Τασσιόπουλο. Όπως ανέφερε δεν γίνεται τίποτε, πως ο εργολάβος δεν έχει όλα τα μηχανήματα, ως θα όφειλε. “Γιατί δεν λέμε στον εργολάβο να πάει από ‘κει που ήρθε;” αναρωτήθηκε. Στην αναφορά του Τασσιόπουλου απάντησε ο δήμαρχος και είπε πως θα γίνουν επισημάνσεις από πλευράς δήμου και πως θα κληθεί ο εργολάβος να αναλάβει τις ευθύνες που προκύπτουν από τη σύμβαση που έχει.\nΟ Κ. Ναλμπάντης έκανε αναφορά στο θέμα της αθώωσης του Δριστά από το δικαστήριο λέγοντας πως έληξε μια ομηρία που κράτησε πολύ καιρό.\nΟ σύμβουλος Γιάννης Απατσίδης ερώτησε για το θέμα που έχει δημιουργηθεί σχετικά με την απαίτηση του υπαλλήλου της οικονομικής υπηρεσίας του δήμου κ. Γιαννάκη που απαιτεί επιστροφή χρημάτων και στην αίτησή του έλεγε ότι είχε υποστεί πιέσεις από ανωτέρους του. Ο δήμαρχος είπε ότι δεν έστειλε εξώδικο στον υπάλληλο διότι άλλαξε την αίτησή του και αφαίρεσε την φράση αυτή και ως εκ τούτου δεν είχε λόγο να στείλει εξώδικο.\nΤασσιόπουλος – Δριστάς,\nλίγο πριν αρχίσει η χθεσινή συνεδρίαση\nΤο λόγο έλαβε και ο σύμβουλος Στέφανος Δριστάς, ο οποίος αφού ενημέρωσε εν τάχει το σώμα για την αθωωτική απόφαση του Εφετείου (αναφορικά με το θέμα της μελέτης της αποχέτευσης στον πρώην Δήμο Πλατέος την εποχή που ήταν αυτός δήμαρχος Πλατέος), ευχαρίστησε όσους του συμπαραστάθηκαν, τους μάρτυρες που όπως είπε “και αυτοί επί δεκαετία βρίσκονταν στα Δικαστήρια” καθώς και τους δικηγόρους του και δήλωσε πως για το θέμα θα ενημερώσει με αναλυτική δήλωσή του εντός των επόμενων ημερών.\nΜικρή ένταση δημιουργήθηκε όταν η συζήτηση προχώρησε στα θέματα που ήταν στην ημερήσια διάταξη, αφού το 2ο θέμα αφορούσε την ΚΕΔΑ και τα χρήματα που η Επιχείρηση ζητά από τον Δήμο. Η ΚΕΔΑ ζητά 573.000 και επειδή έχει αλλάξει το καθεστώς χρηματοδότησής της και πλέον “φέρνει” το θέμα στα δημοτικά συμβούλια. Όπως αναφέρθηκε, το ποσό είναι συνολικό και αφορά τη διαφορά και έρχεται στο Συμβούλιο για να εγγραφεί ώστε να μην υπάρχουν συνεχείς τροποποιήσεις του δημοτικού προϋπολογισμού. Ως προς τις οφειλές της, αυτές ανέρχονται σε 234.000 ευρώ και θα καταβληθούν κατά προτεραιότητα. Η αντιπολίτευση στο σύνολό της καταψήφισε το συγκεκριμένο θέμα.\nΣυνδυάζοντας το θέμα με την ΕΔΑΝΑΛ ο σύμβουλος Ν. Ανεσίδηςζήτησε να μάθει που βρίσκεται το θέμα με την εκκαθάρισή της και απαντώντας ο πρόεδρος της ΚΕΔΑ Δ. Παπαδόπουλος ανέφερε πως πιέζεται ο εκκαθαριστής ώστε να λήξει σύντομα το θέμα και να έρθει προς συζήτηση σε συνεδρίαση του Δημοτικού Συμβουλίου και να κλείσουν και οι τυχόν οφειλές.\nΜέσα στις αρμοδιότητες της ΚΕΔΑ είναι και το κολυμβητήριο και μάθαμε πως υπάρχει σύμβαση με νεοϊδρυθέντα (;) σύλλογο που θα υλοποιεί τα προγράμματα. Για το θέμα ρώτησε ο Τ. Τασιόπουλος.\nΓια τις αποκαταστάσεις καταψήφισαν οι Τασσιόπουλος – Αλευράς, ενώ τα περισσότερα θέματα ψηφίστηκαν κατά πλειοψηφία ή ομόφωνα. Όπως ομόφωνα ψηφίστηκε η πρόταση του Δημάρχου να μην παραστεί αντιπροσωπεία του Δήμου στη Λεττονία, αφού την προηγούμενη φορά που έγινε συνάντηση Δήμων, δήμος από την ΠΓΔΜ δημιούργησε πρόβλημα με τις ενέργειες του, που ήταν προκλητικές (“ήταν ανεκδιήγητοι” είπε χαρακτηριστικά ο Δήμαρχος). Για το συγκεκριμένο θέμα ήδη ο Δήμος κινείται και θα γίνει επιστολή διαμαρτυρίας με παράθεση των λόγων για τους οποίους η Αλεξάνδρεια δεν θα είναι παρούσα στη Ρουμανία.\nΑξίζει επίσης να αναφερθεί πως για μια ακόμη φορά σύμβουλοι της αντιπολίτευσης εξέφρασαν τα παράπονά τους για τη μη παραχώρηση χώρου (ακόμη) στην αντιπολίτευση.\n← Πλάτανος: τριήμερες εκδηλώσεις 19-20-21 Ιουλίου → Άποψη: λάθος η επιλογή να μην σταλεί αντιπροσωπεία της Αλεξάνδρειας στη Ρουμανία


Η «πράσινη» ζωή που θα δώσει 10 ανάσες ζωής στο περιβάλλον. - Βοτανολογικά\nΑρχική TIPS Η «πράσινη» ζωή που θα δώσει 10 ανάσες ζωής στο περιβάλλον.\nΗ «πράσινη» ζωή που θα δώσει 10 ανάσες ζωής στο περιβάλλον.\nΠολλοί είναι αυτοί που ανησυχούν για το περιβάλλον και το μέλλον του, αλλά θεωρούν ότι είναι δύσκολο και κοστοβόρο τη σημερινή εποχή να κινηθούν μέσα από τις οικολογικές ενέργειες.\nΟρισμένοι δεν ξέρουν πώς να αρχίσουν μια «πράσινη» ζωή που θα δώσει «ανάσες» ζωής στο περιβάλλον.\nΌμως η αλήθεια βρίσκεται στις ενέργειες της καθημερινής ρουτίνας! Δεν χρειάζεται να ανησυχείτε για το αν τα ρούχα σας είναι από οργανικό βαμβάκι, αλλά είναι αναγκαίο να ασχοληθείτε με απλές βελτιώσεις των συνηθειών σας. Οι παρακάτω «πράσινες» συνήθειες, μπορούν μελλοντικά να εξοικονομήσουν τα χρήματα σας και παράλληλα να οδηγήσουν στη σωτηρία του πλανήτη…\nΠλύση των ρούχων σε χαμηλή θερμοκρασία\nΤο πλυντήριο ή το στεγνωτήριο χρησιμοποιεί αρκετή ηλεκτρική ενέργεια για να λειτουργήσει σωστά, ενώ παράλληλα καταναλώνει πολύ νερό. Ο διαφορετικό τρόπος πλύσης μπορεί να αλλάξει ένα τέτοιο γεγονός. Όταν πλένετε τα ρούχα, χρησιμοποιήστε τη χαμηλή θερμοκρασία πλύσης και προσπαθήστε να πλένετε περισσότερα ρούχα σε ένα χρόνο. Τέλος, αφήστε τα να στεγνώσουν με τον αέρα, ώστε να μην λειτουργήσετε καθόλου τον στεγνωτήρα των ρούχων.\nΑνακύκλωση σε όλα τα υλικά\nΜην πετάτε στα σκουπίδια κανένα υλικό που μπορεί να ανακυκλωθεί. Καλό είναι να ρίχνετε μια προσεκτική ματιά σε όλα τα αντικείμενα που πετάτε σε καθημερινή βάση, όπως είναι ο,τι αποτελείται από πλαστικό, αλουμίνιο ή χαρτί. Τοποθετήστε τα σε ξεχωριστές σακούλες, ώστε να τα αφήσετε στους ειδικούς κάδους ανακύκλωσης. Η ανακύκλωση μπορεί πραγματικά να αλλάξει προς το καλύτερο τη γη!\nΦωτιστικά και ενέργεια\nΟι ηλεκτρικές συσκευές και τα φώτα σε έναν χώρο προκαλούν μεγάλη «διαρροή» ενέργειας. Καταρχάς, όλα τα φωτιστικά στο σπίτι πρέπει να διαθέτουν λαμπτήρες εξοικονόμησης ενέργειας, οι οποίοι λειτουργούν για περισσότερο διάστημα και καταναλώνουν λιγότερη ενέργεια. Παράλληλα, κάθε φορά που αποχωρείτε από ένα δωμάτιο καλό είναι να ελέγχετε αν σβήσατε τα φώτα ή αν κλείσατε την παροχή σε διάφορες συσκευές π.χ. την οθόνη του υπολογιστή. Άλλωστε, πολλά σπίτια έχουν αισθητήρες που σβήνουν τα φώτα όταν ένα δωμάτιο είναι άδειο.\nΟ κλιματισμός χρησιμοποιεί υπερβολική ενέργεια, η οποία μπορεί να αποφευχθεί αν καταφέρετε και μειώσετε τις θερμοκρασίες μέσα στον εσωτερικό χώρο μέσα από την τοποθέτηση ανεμιστήρων οροφής και διπλών τζαμιών. Οι εναλλακτικοί τρόποι που θα «δροσίσουν» το σπίτι σας βρίσκονται ακριβώς μπροστά σας. Αν δεν αντέχετε χωρίς κλιματιστικό, ενεργοποιήσετε το για λίγο χρονικό διάστημα και ρυθμίστε το, ώστε να κλείσει με χρονόμετρο.\n«Όχι» στα τοξικά προϊόντα καθαρισμού\nΤα χημικά προϊόντα καθαρισμού βλάπτουν καθημερινά όλο και περισσότερο την ατμόσφαιρα αλλά και την υγεία μας. Υπάρχουν πολλά οργανικά υλικά, όπως είναι το ξύδι και η σόδα με νερό, που μπορούν να κάνουν ακριβώς την ίδια δουλειά με κάθε τοξικό προϊόν καθαρισμού. Αν σας αρέσει η όμορφη μυρωδιά μέσα στο σπίτι προσθέστε σταγόνες λεμονιού ή κάθε άλλο φυσικό προϊόν που διαθέτει το άρωμα της επιλογής σας.\nΜπάνιο με χαμηλή ροή\nΚαλό είναι το καυτό μπάνιο τις πρωινές ώρες, αλλά ένα ντους χαμηλής ροής μπορεί να εξοικονομήσει περίπου 15 με 25 λίτρα νερού την ημέρα. Η ενέργεια και η εξοικονόμηση ζεστού νερού θα μειώσουν τους λογαριασμούς του σπιτιού και θα σας γλιτώσουν από μια ακόμη υποχρέωση. Παράλληλα, η λιγότερη κατανάλωση του νερού θα συμβάλλει στην προστασία του περιβάλλοντος.\nΥφασμάτινες πετσέτες καθαρισμού\nΠολλοί είναι αυτοί που καθαρίζουν τον πάγκο της κουζίνας ή τα τζάμια του σπιτιού με χαρτί κουζίνας, με αποτέλεσμα η κατανάλωση του χαρτιού να γίνεται μηνιαίως τεράστια. Οι πετσέτες ή τα πανιά μπορούν να λειτουργήσουν με τον ίδιο ακριβώς τρόπο, με τη διαφορά ότι μπορούν να χρησιμοποιηθούν ξανά και ξανά. Οι υφασμάτινες πετσέτες (μπορεί να είναι κομμάτια από παλιό T-shirt) ή τα ειδικά πανιά που καθαρίζουν με ελάχιστη ποσότητα νερού αποτελούν ιδανικό εργαλείο για τις καθημερινές δουλειές του σπιτιού.\nΕίναι πολύ σημαντικό να μεγιστοποιούμε τη χρήση κάθε αντικειμένου πριν το ανακυκλώσουμε. Για παράδειγμα, οι πλαστικές σακούλες αποτελούν ένα αντικείμενο που μπορεί να επαναχρησιμοποιηθεί για πολλές φορές και να μην πεταχτεί στα σκουπίδια. Επιπλέον, μπορείτε να ξεπλύνετε και να ξαναγεμίσετε με σπιτικό καθαριστικό διάλυμα από ξίδι και νερό κάθε άδειο μπουκάλι καθαριστικού.\nΗ οικολογική οδήγηση έχει μικρότερο αντίκτυπο στην ατμόσφαιρα και το περιβάλλον. Εύκολα μπορεί κάποιος με λιγότερη ταχύτητα και σωστή χρησιμοποίηση του φρένου να μειώσει τους ρύπους που προκαλεί το αυτοκίνητο. Παράλληλα, αν οι επιθυμίες και οι υποχρεώσεις σας συμπίπτουν με κάποιο φίλο, μπορείτε να χρησιμοποιήσετε μόνο ένα αυτοκίνητο, ώστε να καταναλώσετε ταυτόχρονα λιγότερα καύσιμα.\nΤα επαναχρησιμοποιήσιμα αντικείμενα αποτελούν ένα σημαντικό κομμάτι του οικολογικού καθαρισμού, γεγονός που συμβάλλει παράλληλα στην εξοικονόμηση των χρημάτων σας. Σφουγγάρια, γάντια, πανιά και κάδοι είναι λίγα από τα αντικείμενα που μπορούν να αντικαταστήσουν τα προϊόντα μιας χρήσεως, όπως τα μαντηλάκια καθαρισμού.\nΠροηγούμενο άρθροΚΗΠΟΣ: Εξαφανίζουμε τα αγριόχορτα χωρίς χημικά\nΕπόμενο άρθρο13 είδη Μπισκότων με βότανα και μπαχαρικά


ΑΝΟΙΑ: Φύση ή χημεία; Η καθηγήτρια του ΑΠΘ Μάγδα Τσολάκη δίνει τις απαντήσεις\nMoνοκλωνικά αντισώματα ή φυτικά προϊόντα; Μία ερώτηση που ταλανίζει τους επιστήμονες εδώ και πολλά χρόνια, αφού μέχρι τώρα οι μελέτες που γίνονται για την ίαση της άνοιας δεν δείχνουν «φως στο τούνελ», τουλάχιστον για το άμεσο μέλλον.\nΌπως δήλωσε στο Πρακτορείο Fm και στην εκπομπή «104,9 Μυστικά Υγείας» με την Τάνια Μαντουβάλου, η καθηγήτρια Νευρολογίας ΑΠΘ και πρόεδρος της Πανελλήνιας Ομοσπονδίας Νόσου Αλτσχάιμερ, Μάγδα Τσολάκη, η μέχρι τώρα έρευνα δεν έχει καταδείξει ένα και μοναδικό φάρμακο, για όλες τις αιτίες που προκαλούν την άνοια.\nΑκόμα και ένας τραυματισμός στο κεφάλι μπορεί να προκαλέσει άνοια\n«Στην προσπάθεια μου να βρω τελικά τι έχει γραφτεί για την παθογένεια της άνοιας, βρήκα τουλάχιστον 15 αιτίες, μεταξύ των οποίων και ο τραυματισμός στο κεφάλι. Μάλιστα έχει βρεθεί ότι ανάλογα με την ένταση του χτυπήματος στον εγκέφαλο, έχουμε μεγαλύτερο κίνδυνο για άνοια. Αν πχ ο άρρωστος πέσει σε κώμα, σαφώς κινδυνεύει περισσότερο, από ότι αν πάθει μία απλή διάσειση», είπε η κ. Τσολάκη και πρόσθεσε ότι οι κλινικές μελέτες, ακόμα κι αυτές που βρίσκονται σε τελική φάση όπως πχ για τα μονοκλωνικά αντισώματα, αφορούν μία μόνο αιτιολογία της νόσου.\nΆλλες πιο πρώιμες μελέτες, επίσης αφορούν μία ή δύο από τις αιτίες που προκαλούν τη νόσο, σύμφωνα με την καθηγήτρια του ΑΠΘ, η οποία επισημαίνει ότι αυτό την προβλημάτισε πολύ και την έκανε να σκεφτεί, ότι μέχρι να υπάρξει ένα φάρμακο, θα πρέπει να βρεθούν άλλες λύσεις. Έτσι φαίνεται να βρήκε «μία κάποια λύση» στη φύση, αλλά κυρίως στη βιβλιογραφία της τελευταίας πενταετίας.\nΠοιες είναι οι μαγικές τροφές που δρουν ανασταλτικά\n«Στη νόσο του Αλτσχάιμερ έχουμε και προσβολή των μιτοχονδρίων. Στα μιτοχόνδρια φαίνεται ότι βοηθάει η ρεσβερατόλη, που είναι μία ουσία, η οποία περιέχεται στο κόκκινο κρασί», λέει η κ. Τσολάκη και προσθέτει ότι υπάρχουν κάποιες τροφές που έχουν ανασταλτική δράση στην άνοια και αυτές είναι το σκόρδο, το μάγκο, η παπάγια, τα καρύδια, τα σταφύλια, τα μούρα, το μήλο, η κανέλα, το μαύρο πιπέρι, η κουρκουμίνη, το πράσινο τσάι, ο καφές και το μπρόκολο. «Θα είναι καλό να συμπεριλάβουμε στην καθημερινή μας διατροφή μικρή ποσότητα από αυτά τα στοιχεία και για πρόληψη, αλλά και για θεραπεία, εκεί που χρειάζεται», επισημαίνει η κ. Τσολάκη.\n*Η Μάγδα Τσολάκη είναι νευρολόγος, ψυχίατρος, θεολόγος, καθηγήτρια του ΑΠΘ και πρόεδρος της Πανελλήνιας Ομοσπονδίας Νόσου Αλτσχάιμερ


Εισαγγελική παραγγελία. Ποια είναι τα 39 άτομα της Ελληνικής Ομοσπονδίας Καλαθοσφαίρισης και τα 17 της Ένωσης Σωματείων Αττικής του «μόνιμου» προσωπικού τους, με την ειδικότητα και την ημερομηνία πρόσληψής τους! Τα αναπάντητα ερωτήματα για την σπατάλη του δημόσιου χρήματος και των χρημάτων των συλλόγων με αυθαίρετες και αδιαφανείς διαδικασίες! | Τα φαινόμενα δεν απατούν...\nΕισαγγελική παραγγελία. Ποια είναι τα 39 άτομα της Ελληνικής Ομοσπονδίας Καλαθοσφαίρισης και τα 17 της Ένωσης Σωματείων Αττικής του «μόνιμου» προσωπικού τους, με την ειδικότητα και την ημερομηνία πρόσληψής τους! Τα αναπάντητα ερωτήματα για την σπατάλη του δημόσιου χρήματος και των χρημάτων των συλλόγων με αυθαίρετες και αδιαφανείς διαδικασίες!\nBy Βασίλης Ντάκουρης / 18/09/2018 / EOK - www.basket12.gr\nΗ ηγετική ομάδα της ομοσπονδίας καλαθοσφαίρισης έχει επιβάλει διαχρονικά μια ιδιότυπη, αρκετές φορές αυθαίρετη και «ολοκληρωτική» διοικητική και οικονομική αδιαφάνεια. Στα πλαίσια των προσπαθειών αρκετών πλέον σωματείων για την αντιμετώπιση αυτού του φαινομένου και κατόπιν της σχετικής Εισαγγελικής Παραγγελίας της Εισαγγελίας Πρωτοδικών, δημοσιοποιούμε τα βασικά στοιχεία του προσωπικού της Ελληνικής Ομοσπονδίας Καλαθοσφαίρισης και της Ένωσης Σωματείων Καλαθοσφαίρισης Αττικής, για το 2017 (ονοματεπώνυμο- ειδικότητα – ημερομηνία πρόσληψης). Να σημειώσουμε πως η Ε.Ο.Κ. είναι εποπτευόμενος φορέας από το Υπουργείο Πολιτισμού και Αθλητισμού και θα έπρεπε όλα τα προαναφερόμενα βασικά στοιχεία και διαδικασίες να ήταν αναρτημένες στην Διαύγεια.\nΓια όσους δεν γνωρίζουν, τα περισσότερα από 1000 καλαθοσφαιρικά σωματεία της Ελλάδας και κατά προέκταση οι γονείς των χιλιάδων αθλητών και αθλητριών τους, πληρώνουν κάθε έξοδο που πραγματοποιείται για την τέλεση των αγώνων (διαιτητές, κριτές, γιατρούς, μπάλες, μετακινήσεις κ.α.). Επιπλέον όμως αυτών πληρώνουν και εκατοντάδες χιλιάδες ευρώ στις ενώσεις και στην ομοσπονδία υπό την μορφή άτυπης επιχορήγησης για την έκδοση δελτίου, έκδοση αυτοκόλλητου συμμετοχής στο δελτίο, για το έντυπο μεταγραφής, παράβολα συμμετοχής και άλλα. Επιπρόσθετα, η ομοσπονδία λαμβάνει κρατική επιχορήγηση δύο περίπου εκατομμυρίων ευρώ το χρόνο από την Γ.Γ.Α. και στην συνέχεια ένα μέρος αυτής την επιχορηγεί στις τοπικές ενώσεις της. ΕΙΝΑΙ ΠΡΟΦΑΝΕΣ πως έως σήμερα κανείς δεν γνωρίζει, ούτε μπορεί να γνωρίσει τα αυτονόητα, παρόλα τα έγγραφα ερωτήματα, τόσο στην Ε.Ο.Κ. όσο και στην Γ.Γ.Α.. Που και με ποιες διαδικασίες πηγαίνουν όλα αυτά τα εκατομμύρια ευρώ;\nΤα πρώτα επίσημα στοιχεία που δημοσιοποιούμε σήμερα, μαζί με εκείνα τα ελάχιστα και ελλιπή στοιχεία εγκρίσεων δαπανών που υποχρεώθηκαν να αναρτήσουν στην Διαύγεια πριν λίγες μέρες, ( https://goo.gl/UBcSgT ) δημιουργούν δεκάδες αναπάντητα ερωτήματα και διαπιστώσεις για την σπατάλη του δημόσιου χρήματος και των χρημάτων των συλλόγων με αυθαίρετες και αδιαφανείς διαδικασίες. Ορισμένα από αυτά τα ερωτήματα που αφορούν μόνο τις πάσης φύσεως αμοιβές για το 2017 είναι και τα εξής:\nΕίναι δυνατόν να προσλαμβάνονται ως «μόνιμο» προσωπικό οι συγγενείς των μικρών ηγετικών διαχρονικά ομάδων της ομοσπονδίας και μάλιστα οι περισσότεροι από αυτούς να έχουν προσληφθεί εν μέσω της οικονομικής κρίσης;\nΕίναι δυνατόν σε μία μόνο ένωση, όπως αυτής της Ένωσης Αττικής-ΕΣΚΑ (στην Αττική υπάρχει και η Ένωση Νοτίου Αττικής-ΕΣΚΑΝΑ), να λειτουργεί με δεκαεπτά άτομα προσωπικό και μάλιστα οι οκτώ να έχουν προσληφθεί εν μέσω οικονομικής κρίσης;\nΕίναι δυνατόν σε μία μόνο ένωση, αυτής της ΕΣΚΑ, να υπάρχουν μισθοδοτούμενοι, που δεν έχουν καμία σχέση με την ένωση και σχεδόν κανείς να μην γνωρίζει με τι ακριβώς ασχολούνται;\nΤι άλλο θα μπορούσαμε να σκεφτούμε , εκτός από το άκρον άωτον της «ανοργανωσιάς», όταν υπάλληλος της ομοσπονδίας, που προσλήφθηκε εν μέσω οικονομικής κρίσης με πλήρη σύμβαση αορίστου χρόνου, έχει ειδικότητα «ΥΔΡΑΥΛΙΚΟΣ ΚΑΙ ΕΓΚΑΤΑΣΤΑΤΗΣ ΣΩΛΗΝΩΣΕΩΝ»;\nΠοιο είναι τελικά το «μόνιμο» προσωπικό καθώς και ποιες οι υπόλοιπες ετήσιες αμοιβές οποιασδήποτε μορφής σε κάθε μία από τις δεκαπέντε ενώσεις ( ιδιαίτερα εκείνες των μεγάλων ενώσεων, όπως της Αχαΐας, της Θεσσαλονίκης, της Αθήνας και της Νότιας Αθήνας).\nΠοιες είναι οι διαδικασίες που ακολουθεί η ηγετική ομάδα της ομοσπονδίας για τις προσλήψεις και ιδιαίτερα για ειδικότητες που δεν αφορούν προπονητές και τεχνικούς συμβούλους; Έχει δει κανείς έστω και μια φορά μια σχετική προκήρυξη ή πρακτικό επιτροπής ή πρακτικό διοικητικού συμβουλίου; Δεν γνωρίζει κανείς το άρθρο 30 του νόμου 2725/1999, για την οργάνωση των υπηρεσιών – αποδοχές προσωπικού-προσλήψεις της ομοσπονδίας και των ενώσεων της;\nΤο άρθρο 30 του νόμου 2725/1999 δεν αναγράφει πως ο συνολικός αριθμός των συνιστώμενων θέσεων προσωπικού για τις ενώσεις είναι το μέγιστο 10 θέσεις και για τις ομοσπονδίες είναι το μέγιστο 20 θέσεις;\nΠοιος έχει αποφασίσει από την ΕΟΚ και ποιος έχει διαπιστώσει από την ΓΓΑ, να μην υπάγεται το προσωπικό της ομοσπονδίας και των ενώσεων στην Ενιαία Αρχή Πληρωμών, όπως έχει υπαχθεί το προσωπικό των υπόλοιπων ομοσπονδιών;\nΠόση μεγάλη είναι η εξαπάτηση από την ηγετική ομάδα σε όσους διαιτητές και προπονητές οφείλονται αμοιβές, την στιγμή μάλιστα που σπαταλούνται τόσα χρήματα και χωρίς ακόμα να γνωρίζουμε τίποτα για τις σπατάλες που φημολογούνται σε ταξίδια και μετακινήσεις;\nΠόσο μεγάλο είναι πλέον το μέγεθος της παραπλάνησης και της εξαπάτησης των εκατοντάδων υγειών στελεχών-εθελοντών –μελών Δ.Σ. και πραγματικά εργαζόμενων στις ενώσεις και στην ομοσπονδία από την συγκεκριμένη ηγετική ομάδα; Μια ηγετική ομάδα που παρασέρνει αρκετούς σε μονοπάτια αδιαφάνειας και αυθαίρετες διαδικασίες, αποκρύπτοντας εκτός των άλλων και την «αντικειμενική» ευθύνη τους;\nΜήπως γνωρίζει κανείς ποιος είναι ο Διευθυντής , ο προϊστάμενος Οικονομικών Υπηρεσιών και ο προϊστάμενος Διοικητικών Υπηρεσιών της ομοσπονδίας, οι οποίοι είναι υποχρεωμένοι να τηρούν αρχεία και διαδικασίες;\nΠοιο είναι τελικά το ετήσιο ύψος των αποζημιώσεων και των λοιπών εξόδων μετακίνησης συμμετοχής σε επιτροπές και συμβούλια της ηγετικής ομάδας; Και αλήθεια, σε ποιο κωδικό του φερόμενου απολογισμού εντάσσονται αυτά τα έξοδα;\nΤι γνωρίζει και τι δεν γνωρίζει τελικά η Γενική Γραμματεία Αθλητισμού; Τι εγκρίνει και τι δεν εγκρίνει στον προϋπολογισμό και τον απολογισμό της ομοσπονδίας; Μήπως ήρθε η στιγμή να καταρριφτεί ο μύθος της ηγετικής ομάδας της ομοσπονδίας που λέει ότι η ΓΓΑ γνωρίζει και εγκρίνει; Μήπως ήρθε και η στιγμή η ΓΓΑ να διαπιστώσει τα αυτονόητα και να δημοσιοποιήσει στοιχεία;\nΠοια είναι τελικά τα πρακτικά των αποφάσεων του Δ.Σ. της ομοσπονδίας, για τις προσλήψεις, τις λοιπές αμοιβές και την μισθοδοσία του 2017 της ομοσπονδίας, αλλά και των εγκρίσεων των προϋπολογισμών της μισθοδοσίας και των λοιπών αμοιβών των δεκαπέντε ενώσεων;\nΠόσες ακόμα σημαντικότερες αμοιβές – σκάνδαλα κρύβονται μετά μανίας και σιωπής από την ηγετική ομάδα; Έχουν γίνει κατασχέσεις για χρέη αμοιβών με τελεσίδικες δικαστικές αποφάσεις και από ποιους κωδικούς του προϋπολογισμού πληρώθηκαν και από ποιους τραπεζικούς λογαριασμούς; Αλήθεια πόσους τραπεζικούς λογαριασμούς έχει τελικά η ομοσπονδία; Γιατί δεν αναρτούν αποφάσεις, πρακτικά, διαδικασίες και όλες τις δαπάνες στην Διαύγεια;\nΠοιες είναι οι λοιπές αμοιβές και αποζημιώσεις του 2017 που αποκρύπτονται μετά μανίας και σιωπής, ύψους 920.000 περίπου ευρώ, σύμφωνα με τον φερόμενο ως απολογισμό της ομοσπονδίας στην Γενική της Συνέλευση; (Βλέπετε σχετική αναλυτική κατάσταση παρακάτω)\nΤώρα ίσως καταλαβαίνουμε γιατί αυτή η απόλυτη σιωπή από την ηγεσία της Ελληνικής Ομοσπονδίας Καλαθοσφαίρισης !!!\nΚαι κάπως έτσι, συνειδητοποιούμε πόσο δύσκολο είναι να γίνουν κατανοητές από την ηγετική ομάδα της ομοσπονδίας, λέξεις όπως οργάνωση και διοίκηση γραφείου προβολής, διαφήμισης και χορηγιών, υποστήριξης των συλλόγων, υποστήριξης των αθλητών, υποστήριξης του εθελοντισμού, χρηστή διακυβέρνησης με διαφάνεια, μπάσκετ για όλους, ευρωπαϊκών προγραμμάτων ανάπτυξης της καλαθοσφαίρισης και τόσα άλλα.\nΌλα στην ΔΗΜΟΣΙΟΤΗΤΑ. Όλα στην ΔΙΑΥΓΕΙΑ.\nΆλλα σχετικά άρθρα στο:\nΚάπως έτσι εμφανίζονται στην Διαύγεια για το 2017 (ένα μέρος του Κωδικού 251 https://goo.gl/a3RxJv ) οι αμοιβές προπονητών και τεχνικών συμβούλων (οι οποίες φαίνεται να είναι και για άλλες ειδικότητες):\nΚάπως έτσι εμφανίζεται η μισθοδοσία των μονίμων υπαλλήλων για το 2017 στην Διαύγεια (ένα μόνο μέρος του κωδικού 211 ) χωρίς ονοματεπώνυμα, τα οποία και δημοσιοποιούνται κατόπιν της εισαγγελικής παραγγελίας παρακάτω.\nΑποσπάσματα των εγγράφων:\nΟλόκληρα τα έγγραφα:\nΌλες οι δημόσιες καταγγελίες για την Ελληνική Ομοσπονδία Κλαθοσφαίρισης στο www.basket12.gr\nΕτικέτες: #gia_mia_omospondia_basket_me_diafaneia,προσωπικό ομοσπονδίας,Αδιαφάνεια


Concept2 BikeErg Ποδήλατο - Fitness Sport\nΑρχική σελίδα\tΌργανα Γυμναστικής\tΠοδήλατα Γυμναστικής\tΌρθια ποδήλατα\tConcept2 BikeErg Ποδήλατο\nΤο BikeErg είναι η τελευταία καινοτομία από τους κατασκευαστές των Concept2 Indoor Rower και SkiErg αξιοποιώντας τις ίδιες αρχές προηγμένης τεχνολογίας και το δοκιμασμένο μόνιτορ PM5, όπως και στα άλλα μηχανήματα. Το BikeErg είναι ελαφρύτερο σε βάρος από τα περισσότερα στατικά ποδήλατα και έρχεται πιο κοντά στην αίσθηση της πραγματικής υπαίθριας ποδηλασίας.\nΙμάντες:Από Polygroove με αυτοπροσαρμοζόμενο σύστημα – αθόρυβη λειτουργία.\nΣυνολικό μήκος:122 cm.\nΑπαιτήσεις ρεύματος:Το PM5 χρειάζεται δύο μπαταρίες D κυψελών.\nΚατά τη διάρκεια της προπόνησής σας, η οθόνη τραβάει ρεύμα από την περιστρεφόμενο φτερωτή για να παρατείνει τη διάρκεια ζωής της μπαταρίας.\nΚατασκευή:Συγκολλημένο πλαίσιο αλουμινίου,χαλύβδινα πόδια.\nΦινίρισμα:Μαύρο πλαίσιο,γκρι ανοδιωμένες θέσεις.\nΑποθήκευση:Πρέπει να αποθηκεύεται στην πλήρως συναρμολογημένη κατάσταση.\nΑπαιτήσεις χώρου συναρμολογημένες:122 cm x 61 cm.\nΒάρος αποστολής:37 κιλά.


Κοπή Πίτας Archives - Biker Spirit magazine\nΆρθρα με ετικέτες: Κοπή Πίτας\nΤο Δικυκλιστικό Αθλητικό Σωματείο Ηλείας θα πραγματοποιήσει την καθιερωμένη εκδήλωση (ΚΟΠΗ ΠΙΤΑΣ) την προσεχή Κυριακή 26 Ιανουαρίου και ώρα 12 00’ στον φυσικό του χώρο που είναι η Πίστα moto cross (ΚΕΡΑΜΟΠΟΙΙΑ ΠΑΝΑΓΙΩΤΟΠΟΥΛΟΣ) στα Δουνέικα Ηλείας. … Διαβάστε περισσότερα »\nΔημοσιεύτηκε March 19th, 2019 από BikerSpirit & αρχειοθετημένο στις NEA.\nΤην Κυριακή 24 Μαρτίου 2019 η ΛΕ.Μ.Ε. Αλεξανδρούπολης θα κόψει την πρωτοχρονιάτικη πίτα και θα γιορτάσει τιμώντας τους εκλεκτούς φίλους της με ατόφιο διαχρονικό ατσάλι 40 καρατίων. … Διαβάστε περισσότερα »\nΚοπή Πίτας της Λ.Ε.ΜΟΤ. – 40 χρόνια Λ.Ε.ΜΟΤ. 26/1/2019\nΑυτό το Σάββατο 26/1 θα κόψουμε την πρωτοχρονιάτικη πίτα μας στο ξενοδοχείο Κύμη Παλάς στην παραλία Κύμης και φυσικά είστε όλοι καλεσμένοι !! … Διαβάστε περισσότερα »\nTo πρώτο event της χρονιάς που μας έρχεται θα είναι η κοπή της πρωτοχρονιάτικης πίτας. … Διαβάστε περισσότερα »\nΚοπή Πίτας VARADERO CLUB HELLAS 26-1-2019\nΜιας και μπήκαμε επίσημα και στον νέο χρόνο όπως κάθε χρόνο έτσι και φέτος θα κόψουμε την πρωτοχρονιάτικη πίτα μας των μελών και φίλων του VARADERO CLUB HELLAS. … Διαβάστε περισσότερα »\nΕγκαίνια και κοπή πίτας της πίστας Motocross Corfu MX Park στην Κέρκυρα\nΠΡΟΣΚΛΗΣΗ: Θα είναι χαρά μας να σας έχουμε κοντά μας στα εγκαίνια και κοπή πίτας που θα γίνουν στις 27/1/2019 και ώρα 11:00πμ στην νέα πίστα motocross Corfu MX Park στην Κέρκυρα. … Διαβάστε περισσότερα »\nΔημοσιεύτηκε January 18th, 2019 από BikerSpirit & αρχειοθετημένο στις ΔΕΛΤΙΑ ΤΥΠΟΥ - ΑΝΑΚΟΙΝΩΣΕΙΣ.\nΑγαπητοί φίλοι, Κόβουμε την πρωτοχρονιάτικη πίτα μας το Σάββατο 26/1 και ώρα 19:00 στο Clubhouse, Γούναρη 27, στον 1ο όροφο. … Διαβάστε περισσότερα »\nΚοπή πίτας 2018, ΧΤ550 – ΧΤ CLUB GREECE – TENERE 600Z GREEK TEAM – 4/3/2018\nΔημοσιεύτηκε February 21st, 2018 από BikerSpirit & αρχειοθετημένο στις ΔΕΛΤΙΑ ΤΥΠΟΥ - ΑΝΑΚΟΙΝΩΣΕΙΣ, ΜΟΤΟ ΣΥΝΑΝΤΗΣΕΙΣ.\n‘Έστω λίγο αργά, και για πρώτη φορά, οι φίλοι των μελών ΧΤ550 – ΧΤ CLUB GREECE – TENERE 600Z GREEK TEAM, αποφασίσαμε να κόψουμε παρέα όχι μία, αλλά τρεις πρωτοχρονιάτικες πίτες, για το καλό του (υπόλοιπου) χρόνου. … Διαβάστε περισσότερα »


Μικέλης Χατζηγάκης: «Θα πορευτώ με ήθος και σεβασμό στην πολιτική» - trikalaIN\nΟ Μικέλης Χατζηγάκης υπογράμμισε πως θα πορευτεί με ήθος και σεβασμό στην πολιτική γιατί για τον ίδιο η πολιτική είναι πρωτίστως ένας κώδικας αρχών αξιών στην συνέντευξη που παραχώρησε στην «Έρευνα» της Κυριακής. Ο Μικέλης έδωσε μίλησε για την συνθήκη των Πρεσπών, το ενδεχόμενο εκλογών, το ψηφοδέλτιο της ΝΔ, και τις προτάσεις του αναφορικά με τα Τρικαλινά προβλήματα. Παρακάτω ολόκληρη η συνέντευξη:\nΕ. Καλησπέρα κύριε Χατζηγάκη. Θέλω να σας ρωτήσω αν εσείς θα συμμετάσχετε ως υποψήφιος Βουλευτής της ΝΔ στον Νομό Τρικάλων και αν γνωρίζετε πότε θα ανακοινώσει ο Κυριάκος Μητσοτάκης τους πρώτους υποψηφίους;\nΑ. Η κατάρτιση όπως και ο χρόνος ανακοίνωσης του ψηφοδελτίου είναι αποκλειστική προνομία του προέδρου της ΝΔ και όλες οι αποφάσεις θα πρέπει να γίνουν σεβαστές. Εγώ επιθυμώ να είμαι υποψήφιος Βουλευτής γιατί, κατά την ταπεινή μου άποψη, μπορώ να στηρίξω τον τόπο μου και να δώσω λύσεις στα προβλήματα των συμπολιτών μου στον Νομό. Ως οικονομολόγος έχω μελετήσει και καταθέσει συγκεκριμένες προτάσεις για την ανάταξη της οικονομίας και την ανάπτυξη των Τρικάλων τις οποίες μπορείτε να βρείτε αναλυτικά στο βιβλίο μου που μόλις κυκλοφόρησε. Και μέσα από περισσότερα από 80 άρθρα έχω καταθέσει τεκμηριωμένη άποψη για το πως θα λυθούν τα μεγάλα προβλήματα που αντιμετωπίζουν οι πολίτες και πως θα ενισχυθούν τα Τρίκαλα. Ως εμπειρογνώμονας του κόμματος έχω συνεργαστεί στενά με τον Κυριάκο Μητσοτάκη και τον Κωστή Χατζηδάκη στην κατάρτιση του κυβερνητικού μας προγράμματος και θεωρώ πως είμαι μέσα στο μεταρρυθμιστικό κλίμα που πρεσβεύει η ηγεσία της παράταξης. Το σημαντικότερο όλων, όμως, είναι ότι αγαπάω πολύ τον τόπο μου, είμαι ψυχικά δεμένος με τους συμπολίτες μου, και θέλω πραγματικά να τους βοηθήσω ώστε να καλυτερεύσουν την ζωή τους.\nΕ. Ποιο πιστεύεται ότι είναι το σημαντικότερο στοιχείο που πρέπει να έχει ένας πολιτικός;\nΑ. Νομίζω το σημαντικότερο στοιχείο ενός πολιτικού πρέπει να είναι το ήθος και η εντιμότητα του. Προσωπικά ασπάζομαι την λογική του Αριστοτέλη που λέει ότι οι πολιτικοί πρέπει να είναι πρότυπα ηθικής. Άλλωστε, μεγάλωσα σε μια πολιτική οικογένεια που μου έμαθε πως το ήθος, η εντιμότητα και η ευπρέπεια είναι τα σημαντικότερα πράγματα στην ζωή. Θυμάμαι πως ο πατέρας μου έλεγε «αγόρι μου ότι και να κάνεις να παραμείνεις έντιμος και ευπρεπής, και πάντα με ψηλά το κεφάλι». Άλλωστε, και ο ίδιος πορεύτηκε με αυτές τις αρχές. Να σας θυμίσω ότι ο πατέρας μου ξεκίνησε το 1974 στην πολιτική με κάποια περιουσία και σήμερα, μετά από σχεδόν 40 χρόνια κοινοβουλευτικής δράσης και 7 φορές υπουργός, έρχεται στα Τρίκαλα και μένει στο νοίκι. Ενώ άλλοι ξεκίνησαν την πολιτική από το νοίκι και σήμερα έχουν μεγάλες περιουσίες.\nΕ. Ανά τακτά χρονικά διαστήματα γράφονται διάφορα ονόματα υποψηφίων στον τύπο και στις Τρικαλινές ιστοσελίδες για το ψηφοδέλτιο της Νέας Δημοκρατίας και θέλω να σας ρωτήσω αν αληθεύουν και ποια είναι η θέση σας για αυτά;\nΑ. Δεν πρόκειται να σχολιάσω δημοσιεύματα. Δεν είναι η δουλειά μου να σχολιάζω δημοσιογραφικές πληροφορίες ούτε να κρίνω τους δημοσιογράφους – αυτοί θα κριθούν από τους αναγνώστες και στον κατάλληλο χρόνο. Δεν έχω ανασφάλειες ούτε με διακατέχει πανικός για να κάθομαι να σχολιάζω δημοσιεύματα που δεν είναι της αρεσκείας μου. Θέλω, πάντως, να σας δηλώσω πως όσον με αφορά θα συμπεριφερθώ με απόλυτο σεβασμό και ήθος απέναντι σε όλους τους πολιτικούς από όλους τους χώρους. Τώρα, εάν προκληθώ με χτυπήματα κάτω από την ζώνη να είστε σίγουρος ότι θα απαντήσω. Και θα απαντήσω δεόντως.\nΕ. Εάν τελικά σας επιλέξει ο Κυριάκος Μητσοτάκης για υποψήφιο και καταφέρετε να εκλεγείτε, τι «διαφορετικό» μπορείτε να κάνετε εσείς ως Βουλευτής του Νομού Τρικάλων;\nΑ. Νομίζω πως σήμερα ένας καλός βουλευτής πρέπει να έχει τρία βασικά χαρακτηριστικά. Πρώτον, να είναι ηθικός. Δεύτερον, να έχει γνώσεις – ιδιαίτερα σε θέματα οικονομίας καθώς τα μεγαλύτερα προβλήματα μας είναι η ανεργία και η ανάπτυξη. Τρίτον, να έχει προοπτική να συμμετέχει στα ανώτερα κυβερνητικά κλιμάκια έτσι ώστε να είναι χρήσιμος στον τόπο και να βοηθήσει τα Τρίκαλα να αναπτυχθούν. Επίσης, λόγω της παγκοσμιοποίησης, Ευρωπαϊκής Ένωσης και των μεγάλων αλλαγών που συμβαίνουν αυτή την στιγμή που μιλάμε, ο πολιτικός θα πρέπει να μπορεί να λύσει σύνθετα προβλήματα γρήγορα και αποτελεσματικά. Και για να το καταφέρει αυτό θα πρέπει να συνδυάζει το τεχνοκρατικό με το πολιτικό σκέλος. Δηλαδή, οι πολιτικοί πρέπει να είναι σε θέση να καταλάβουν σε βάθος δύσκολα τεχνικά θέματα (π.χ. κόκκινα δάνεια, συνταξιοδοτικό σύστημα, δημοσιονομικά, διπλωματία, κα). Συγχρόνως, όμως, θα πρέπει να κερδίσουν την εμπιστοσύνη των πολιτών και να τους πείσουν για τις σωστές μεταρρυθμίσεις. Οι σωστές μεταρρυθμίσεις θα πρέπει να γίνουν «κτήμα» των πολιτών. Έχοντας σπουδάσει οικονομικά, πολιτικές επιστήμες και διπλωματία σε σημαντικά πανεπιστημιακά ιδρύματα του κόσμου και έχοντας εργαστεί για πολλά χρόνια σε κορυφαίους οικονομικούς και διεθνείς οργανισμούς (ΟΗΕ, BCG, Alpha Bank) πιστεύω πως μπορώ να συνδυάσω το τεχνοκρατικό με το πολιτικό σκέλος και να συμβάλω, στο μέτρο του δυνατού, δίνοντας λύσεις στα σύνθετα προβλήματα που σήμερα αντιμετωπίζει η Ελλάδα. Όταν, και εφόσον, οι Τρικαλινοί συμπολίτες μου με εμπιστευτούν με την ψήφο τους θα τους αποδείξω έμπρακτα τι μπορώ να κάνω.\nΕ. Ποια είναι η γνώμη σας για την συμφωνία των Πρεσπών; Τελικά είναι μια κακή ή μια καλή συμφωνία;\nΑ. Είναι μια κακή συμφωνία. Καταρχάς είναι αδιανόητο να μιλάμε για Μακεδονική ταυτότητα και γλώσσα. Είναι μέγα λάθος να τα παραχωρήσουμε στους Σκοπιανούς. Και ιστορικά αν το δούμε η Μακεδονία καθορίζεται ως το κράτος του πατέρα του Μέγα Αλέξανδρου, Φιλίππου του Β’ (4οςαιώνας π.Χ.) – δηλαδή ως Ελληνική. Όπως άλλωστε ήταν όλες οι πόλεις-κράτη του ευρύτερου Ελλαδικού χώρου της εποχής εκείνης. Σύμφωνα με τον Ευάγγελο Κωφό το 90% της ιστορικής Μακεδονίας βρίσκεται στον χώρο της Ελληνικής Μακεδονίας και το 10% στο χώρο της νοτιοδυτικήςFYROM. Οι Μακεδόνες εκείνης την εποχή μιλούσαν Ελληνικά. Τα ονόματα Φίλλιπος και Αλέξανδρος είναι ονόματα σύνθετων ελληνικών λέξεων. Συνεπώς, για να τα ξεκαθαρίσουμε, η ιστορία αποδεικνύει πως δεν υπάρχει Μακεδονική εθνότητα στα Σκόπια αλλά μόνο αλβανική και βουλγαρική. Οι αρχαίοι Μακεδόνες ήταν καθαροί Έλληνες. Αυτό γράφεται σε κάθε έγκυρο ιστορικό κείμενο.\nΣυγχρόνως, όμως, πρέπει να δούμε και την διπλωματική διάσταση του θέματος. Γιατί σήμερα το ζήτημα αυτό είναι πρωτίστως μια σύγκρουση συμφερόντων μεταξύ ΗΠΑ και Ρωσίας. Συνεπώς, η εξωτερική μας πολιτική θα πρέπει να ισορροπήσει ανάμεσα στην σύγκρουση των δύο πανίσχυρων αυτών χωρών και να προασπίσει τα συμφέροντα της Ελλάδας. Και σίγουρα αυτή δεν είναι η λύση που φέρνει ο ΣΥΡΙΖΑ και η οποία δεν είναι ούτε δίκαιη ούτε υπερασπίζεται τα εθνικά μας συμφέροντα με τον καλύτερο τρόπο.\nΕ. Μετά την πρόσφατη ψήφο εμπιστοσύνης που έλαβε η Κυβέρνηση βλέπετε εκλογές σύντομα;\nΑ. Αν και δεν είμαι στο μυαλό του κύριου Τσίπρα, θεωρώ πως θα πάμε σε εκλογές τον Μάιο χωρίς να αποκλείω και νωρίτερα. Και αυτό το πιστεύω για τρεις λόγους. Πρώτον, γιατί η πληθώρα ταυτόχρονων εκλογικών αναμετρήσεων ενδεχομένως να οδηγήσουν σε «μπέρδεμα» ψηφοφόρων μεγαλύτερης ηλικίας, οι οποίοι ψηφίζουν ΝΔ σε μεγάλο βαθμό. Συνεπώς, το οποιοδήποτε μπέρδεμα μπορεί να στερήσει ψήφους από την ΝΔ. Μην ξεχνάτε ότι όλο το παιχνίδι του κύριου Τσίπρα παίζεται για να μην πάρει αυτοδυναμία η ΝΔ, συνεπώς και 0.5% μπορεί να κάνει τεράστια διαφορά. Δεύτερον, μια μεγάλη ήττα του ΣΥΡΙΖΑ στις ευρωεκλογές θα δημιουργήσει μεγαλύτερη δυναμική και θα δώσει αέρα στα πανιά της ΝΔ, κάτι που συνεπάγεται ακόμα μεγαλύτερη νίκη του Κυριάκου Μητσοτάκη και μεγαλύτερη πιθανότητα αυτοδυναμίας. Τρίτον, οι πιέσεις από το εξωτερικό. Πιστεύετε, κύριε Κόγια, πως οι ξένοι θα αφήσουν την Ελλάδα να σέρνεται με μια κυβέρνηση 145 βουλευτών; Οι ξένοι και οι αγορές που μας δανείζουν θέλουν σταθερότητα όχι αβεβαιότητα. Για αυτούς τους τρεις λόγους είμαι σχεδόν πεπεισμένος ότι οι εθνικές εκλογές θα διεξαχθούν με τον πρώτο γύρο των αυτοδιοικητικών εκλογών.\nΕ. Τέλος, θέλω να αναφερθούμε και στα τοπικά προβλήματα. Ποια θεωρείται πως είναι τα μεγάλα προβλήματα των Τρικάλων και τι θα κάνατε εσείς εάν ο λαός σας δώσει την ευκαιρία να είστε στο κοινοβούλιο;\nΑ. Ο Νομός Τρικάλων έχει την ιδιαιτερότητα ότι διαθέτει μια πολυμέρεια – και παραγωγική και εδαφολογική. Διαθέτει και σημαντικό αστικό κομμάτι αλλά και ισχυρό γεωργοκτηνοτροφικό κλάδο. Θα προσπαθούσα, λοιπόν, μέσα απο την κοινοβουλευτική μου δράση να στηρίξω στοχευμένες πολιτικές που θα ενισχύσουν και το αστικό αλλά και το γεωργοκτηνοτροφικό κομμάτι. Συγκεκριμένα:\nΟ αστικός πληθυσμός χρειάζεται μείωση φορολογικών συντελεστών, μείωση του ΕΝΦΙΑ, αύξηση ρευστότητας, και δημιουργία υποδομών. Ο αστικός πληθυσμός αποτελείται κατά κύριο λόγο με τις υπηρεσίες (π.χ. γιατροί, δικηγόροι, μηχανικοί, κτλ). Στις υπηρεσίες συμπεριλαμβάνω και τις τουριστικές εργασίες, που είναι ένας ιδιαίτερα εκτεταμένος και αποδοτικός τομέας για το Νομό Τρικάλων, και κυρίως στην Καλαμπάκα λόγω των Μετεώρων. Ως κυβερνητικός βουλευτής θα υποστήριζα την μείωση των φορολογικών συντελεστών, ώστε να μπορούν να είναι βιώσιμοι και ανταγωνιστικοί, και μείωση του ΕΝΦΙΑ ο οποίος ανέκοψε την έντονη οικοδομική δραστηριότητα του Νομού. Στις ανάγκες αυτής της πληθυσμιακής ομάδας συμπεριλαμβάνουμε και την δραστική μείωση του τραπεζικού δανεισμού που φρέναρε την δραστηριότητα αυτών των παραγωγικών δυνάμεων που έδιναν θέσεις εργασίας σε πολλούς Τρικαλινούς. Εκτός, όμως, των παραπάνω μέτρων χρειάζεται και η δημιουργία υποδομών και συγκοινωνιακών δικτύων (π.χ. σιδηρόδρομος που βρίσκεται στο 19ο αιώνα που να φτάνει μέχρι τα σύνορα ενώ σήμερα λειτουργεί μέχρι την Καλαμπάκα) για την επιτυχή διακίνηση των προϊόντων. Ως βουλευτής θα ασκούσα ιδιαίτερη πίεση στην ολοκλήρωση του οδικού άξονα Ε-65 που θα συνδέσει τα Τρίκαλα με την δυτική και βόρειο Ελλάδα αλλά και με τις διεθνείς αγορές μέσω Βαλκανίων και Αδριατικής το οποίο πρέπει να ολοκληρωθεί το συντομότερο δυνατόν.\nΑπό την άλλη πλευρά, η κοινοβουλευτική μου δράση θα εστιαζόταν και στην στήριξη του γεωργοκτηνοτροφικού τομέα. Αυτός ο τομέας χρειάζεται αρδευτικά έργα, προγράμματα εκπαίδευσης νέων αγροτών και νέων τεχνολογιών, και μείωση του κόστους παραγωγής: Αυτός ο τομέας διαθέτει εκτεταμένες καλλιέργειες όπου παράγεται βαμβάκι, καλαμπόκι, σιτηρά, κλπ. Αλλά και δυναμικές καλλιέργειες που τροφοδοτούν τις αγορές με φρούτα, λαχανικά, οπωροκηπευτικά, κλπ. Η ανάπτυξη και των δύο καλλιεργειών έχει ανάγκη από νερό. Συνεπώς, είναι απαραίτητη η δημιουργία μικρών και μεσαίων αρδευτικών έργων, εφαρμόζοντας μια νέα υδατική πολιτική. Επίσης, τα αγροτικά προϊόντα για να γίνουν περισσότερα ανταγωνιστικά έχουν ανάγκη από προγράμματα εκπαίδευσης νέων αγροτών, εφαρμογών νέων τεχνολογιών και εύκολης χρηματοδότησής. Όσον αφορά ειδικότερα τον κτηνοτροφικό τομέα θα πρότεινα πολιτικές που μπορούν να οδηγήσουν στην μείωση του κόστους παραγωγής (π.χ. χαμηλότοκα δάνεια, βελτίωση βοσκοτόπων).\nΥπεραστικό ΚΤΕΛ Τρικάλων: κοπή πίτας με πολύ κόσμο και ευχές για καλά και ασφαλή ταξίδια\nΗ Φώφη θέτει εκτός ΚΟ τον Θεοχαρόπουλο -Προκηρύσσει έκτακτο συνέδριο


Αθλητικά παπούτσια με πάτο, κορδόνια και αυτοκόλλητο velcro - Orchestra GR\nΑθλητικά παπούτσια με πάτο, κορδόνια και αυτοκόλλητο velcro\nΑθλητικά παπούτσια με πάτο, κορδόνια και αυτοκόλλητο velcro - Orchestra\n100% μοδάτο λουκ με αυτά τα αθλητικά μποτάκια με πάτο!\nΑθλητικά μποτάκια με πάτο. Άνοιγμα με πατιλέτα με αυτοκόλλητο velcro που κάνει αντίθεση στο πάνω μέρος και κορδόνια. Γλώσσα με διακοσμητικό μοτίβο. Ρέλι σε αντίθεση. Διακοσμητικές ραφές. Ενίσχυση με μαξιλαράκι στο πίσω μέρος του αστραγάλου για μεγαλύτερη άνεση. Σόλα από καουτσούκ.


Παιδί που δεν θέλει να σας αποχωριστεί; Έτσι θα το αντιμετωπίσετε – Μαλεβιζιώτης\nΤα νήπια αναπτύσσονται με εκπληκτικό ρυθμό. Όχι μόνο μεγαλώνουν νοητικά και σωματικά, αλλά το εύρος των μεγάλων συναισθημάτων τους μπορεί επίσης να προκαλέσει πολλές και απότομες διακυμάνσεις στην διάθεσή τους.\nΩς αποτέλεσμα αυτού, τα νήπια μπορεί να αισθάνονται άγχος ή ανασφάλεια και να αισθάνονται ασφαλή μόνο όταν βρίσκονται στην αγκαλιά των γονιών τους κι έτσι να είναι δύσκολο για το μικρό σας να σας αποχωριστεί.\nΓιατί δεν θέλει να σας αποχωριστεί;\nΕνώ τα νήπια αναπτύσσονται, συχνά δυσκολεύονται να κατανοήσουν τα μεγάλα συναισθήματα που νιώθουν. Όταν συμβεί αυτό, τα μόνα πράγματα που μπορούν να σκεφτούν να κάνουν είναι να ξεσπάσουν σε μια «έκρηξη» θυμού ή να κρατηθούν σφιχτά από τους γονείς τους.\nΚαι στις δύο περιπτώσεις, αναζητούν στοργή και ασφάλεια.\nΆλλωστε, επειδή οι φόβοι που έχουν τα νήπια δεν φαίνονται λογικοί στους γονείς, δεν σημαίνει ότι δεν είναι πραγματικοί στα δικά τους μάτια. Και εξαιτίας αυτού, χρειάζονται το σύστημα υποστήριξής τους για να τους βοηθήσουν να περιηγηθούν στα συνεχώς μεταβαλλόμενα νερά της νηπιακής ηλικίας.\nΓια να βοηθήσετε το παιδί να νιώσει άνετα με το να σας αποχωριστεί, μπορείτε να δοκιμάσετε:\nΒρείτε τι του προκαλεί ανασφάλεια\nΌταν τα νήπια νιώθουν ανασφάλεια, θα στραφούν σε αυτό που τους κάνει να αισθάνονται ασφαλείς και, στις περισσότερες περιπτώσεις, αυτοί είναι οι γονείς τους. Και όταν συμβεί αυτό, οι γονείς θα πρέπει να μάθουν ποια είναι η αιτία της ανασφάλειας για να μειώσουν τα άγχη που νιώθουν.\nΌχι μόνο θα χρειαστεί λίγος χρόνος για να μπορέσουν τα νήπια να περιγράψουν με ακρίβεια πώς αισθάνονται, αλλά οι γονείς μπορεί να χρειαστεί να κάνουν ανοιχτές ερωτήσεις για να τους βοηθήσουν να φτάσουν εκεί.\nΠαρηγορήστε το παιδί\nΜόλις ανακαλυφθεί η πηγή του φόβου, τα νήπια θέλουν να παρηγορηθούν. Αναζητούν στοργή προκειμένου να νιώσουν καλύτερα. Καθώς τα νήπια λαμβάνουν άνεση για δυσάρεστα συναισθήματα, μαθαίνουν πώς να χτίζουν την αυτοπεποίθησή τους.\nΑυτό συμβαίνει επειδή η λήψη βοήθειας για την κατανόηση των συναισθημάτων τους επιτρέπει α καταλάβουν γιατί τα έχουν. Και μόλις καταλάβουν γιατί εμφανίζονται τα συναισθήματα, μπορούν καλύτερα να τα αντιμετωπίσουν στο μέλλον πιο ανεξάρτητα.\nΑνακατευθύνετε την προσοχή του\nΌταν τα νήπια δυσκολεύονται να αφήσουν τους γονείς τους να φύγουν, ένας τρόπος για να το καταπολεμήσουμε είναι να ανακατευθύνουμε την προσοχή των μικρών μας. Ανακατευθύνοντας την αγχωτική συμπεριφορά σε διαφορετική δραστηριότητα, το άγχος μπορεί να αρχίσει να διαχέεται.\nΚαι όταν συμβαίνει αυτό, τα νήπια θα πρέπει να είναι πιο πρόθυμα να παίξουν ανεξάρτητα. Ωστόσο, όταν το παιχνίδι ανακατευθύνεται, οι γονείς θα πρέπει να περιμένουν να βρίσκονται ακόμα κοντά στο παιδί για να κρατήσουν τα δυσάρεστα συναισθήματα μακριά.\nΑυτό θα βοηθήσει τα νήπια να δουν ότι μπορούν να κάνουν πράγματα μόνα τους και δεν χρειάζεται να προσκολλώνται στους γονείς τους όλη την ημέρα.\nKρήτη: Τα προϊόντα "μαϊμού" τους έβαλαν σε μπελάδες\n17χρονος κατηγορείται για σεξουαλικά αδικήματα κατά 8 νηπίων\nΝεκρά δύο νήπια και τραυματισμένα άλλα 12 από τροχαίο\nKρήτη: Τα προϊόντα ''μαϊμού'' τους έβαλαν σε μπελάδες


Εντελώς δωρεάν μπορείτε να καταχωρήσετε τα βασικά στοιχεία της επιχείρησης σας: Τηλέφωνα, fax, email, website περιγραφικό κείμενο επιχείρησης με δραστηριότητα και υπηρεσίες.\nBasic - Συνολικό κόστος 80 ευρώ για ένα ολόκληρο χρόνο. Εκτός από τα παραπάνω στοιχεία του δωρεάν πακέτου έχετε επιπλέον την δυνατότητα να προσθέσετε το Λογότυπο σας και ακόμα 5 φωτογραφίες γενικές και 5 προϊόντων.\nAdvanced - Συνολικό κόστος 150 ευρώ για ένα ολόκληρο χρόνο. Εκτός από τις παραπάνω δυνατότητες του Free και Basic πακέτου, περιλαμβάνετε και η προβολή των banner σας σε όλες τις σελίδες του ANANAS.GR για ένα ολόκληρο χρόνο. Τα banner σας θα προβάλλονται εναλλάξ στις πλαϊνές και πάνω θέσεις και παράλληλα θα μπορείτε να δείτε στατιστικά για τον αριθμό των προβολών καθώς και τα click που γίνονται πάνω τους.\nΠρώτο δώρο για το Advanced πακέτο καταχώρισης. Δημιουργία των banners από το εξειδικευμένο προσωπικό του ANANAS.GR\nΔεύτερο δώρο για το Advanced πακέτο καταχώρισης. Σε περίπτωση που έχετε δικό σας website σας κάνουμε την φιλοξενία του δωρεάν για ένα χρόνο, ή για όσο χρόνο θέλετε το Advanced πακέτο καταχώρισης.\nΑκόμα και με το πακέτο Basic των 80 ευρώ το χρόνο, θα δείτε τεράστια διαφορά σε σχέση με το Free, γιατί τα πληρωμένα πακέτα καταχώρισης εμφανίζονται ψηλότερα στις λίστες του ANANAS.GR και στο Google σε σχέση με τα free.\nΠληροφορίες στο 210.95.88.555 από Δευτέρα μέχρι και παρασκευή, από τις εννιά το πρωί μέχρι και τις πέντε το απόγευμα.


16 εκπληκτικές εικόνες που διακρίθηκαν στον διαγωνισμό Historic Photographer of the Year\nΔημοσιεύθηκε: 03/12/2017 08:15 Τελευταία Ενημέρωση: 03/12/2017 08:15 Από: Tachydromos\nΈνα νεκροταφείο τρένων στη Βολιβία, το πέτρινο ομοίωμα ενός Βούδα που πνίγεται στον κορμό ενός δέντρου, το ξεχασμένο στρατιωτικό νοσοκομείο του Λινκολνσάιρ στην Αγγλία είναι μόνο μερικές από αυτές\nΤο βραβείο του διαγωνισμού κέρδισε ο Matt Emmett με τη φωτογραφία του από το νοσοκομείο RAF Nocton Hall, στο Λινκολνσάιρ της Αγγλίας. Αυτός ο 400 περίπου μέτρων διάδρομος αποτελούσε τμήμα του παλιού νοσοκομείου του αμερικανικού στρατού κατά τη διάρκεια του Πόλεμου του Κόλπου. Παραχωρήθηκε στις αμερικανικές δυνάμεις το 1984 για τους τραυματίες που επέστρεφαν από το Ιράκ αλλά τελικά μόνο 35 από αυτούς φιλοξενήθηκαν εδώ. Το 1995 παραδόθηκε πίσω στο Ηνωμένο Βασίλειο και από τότε παραμένει εγκαταλειμμένο.\nPaul Templing: Τα σπίτια των ανθρακωρύχων στα ορυχεία του Crowns, στο Botallack της Κορνουάλης. Αυτά τα ιστορικά κτήρια έχουν επιζήσει εκτεθειμένα στα άγρια φυσικά στοιχεία της Κορνουάλης, γεγονός που αποδεικνύει την στέρεη και ευφυή κατασκευή τους.\nNathan Ortiz: Το γραφείο του κ. Lemmon, Γυμνάσιο Emerson, Ιντιάνα. Το γυμνάσιο Emerson στο Gary της Ιντιάνα ιδρύθηκε το 1908 από τον William A Wirt. Το 1981 έκλεισε λόγω της συρρίκνωσης του πληθυσμού στη πόλη αλλά λειτούργησε ξανά στα μέσα της δεκαετίας του '80 ως σχολή οπτικών. Έκλεισε οριστικά το 2008. Στη φωτογραφία βλέπουμε το γραφείο του καθηγητή της σχολικής μπάντας, κ. Daniel Lemmon.\nMathew Brown: Ο βουδιστικός ναός Wat Mahathat, στην Ayutthaya, της Ταϊλάνδης. Ο Wat Mahathat είναι ένας ναός του 14ου αιώνα που ερημώθηκε το 1767 όταν ο βιρμανικός στρατός εισέβαλε στην Ayutthaya. Με το πέρασμα του χρόνου ένα δέντρο μεγάλωσε γύρω από μια πέτρινη προτομή του Βούδα.\nFelipe de Castro Horta Hoffmann Martins: Γάγγης ποταμός, Ινδία. Τα πρωινά στις όχθες του Γάγγη είναι συχνά μουντά, καλυμμένα με ομίχλη. Το χαοτικό τοπίο εμπνέει τις πιο ποικίλες φωτογραφίες. Η φωτογραφία απεικονίζει μια καθημερινή σκηνή στη πόλη Βαρανάσι, την ιερή πόλη των Ινδουιστών.\nKyle Wood: ο Καθεδρικός ναός του Λίνκολ στο Ηνωμένο Βασίλειο.\nKaiyu Lu: Ερειπωμένο Σινικό Τείχος, Κίνα. "Ένα ήσυχο χειμωνιάτικο πρωινό στα ερείπια του Σινικού Τείχους, το οποίο χτίστηκε το 1680.\nRichard Nash: Καθεδρικός ναός Well, Σόμερσετ. Αυτό είναι το μνημείο του Ralph of Shrewsbury, επισκόπου του Bath and Wells (πέθανε το 1363). Πρόκειται για μια λεπτοδουλεμένη αλαβάστρινη προτομή, η οποία από τότε έχει εμφανώς βανδαλιστεί μέσα στα χρόνια.\nPeter Perry: ο Elvis, Bad Nauheim, Γερμανία. Ο Elvis Presley μπροστά στο Dankeskirche ενώ υπηρετούσε στον αμερικανικό στρατό, το 1959.\nΒραβείο κοινού: Jenna Johnston – Jedburgh Abbey, Σκωτία. "Αυτή η φωτογραφία του αυγουστινιανού αβαείου Jedburgh του 12ου αιώνα τραβήχτηκε σε μια σχολική επίσκεψη το 2011. Εκείνη η επίσκεψη πυροδότησε το ενδιαφέρον μου για την μεσαιωνική αρχιτεκτονική" λέει η φωτογράφος.\nMatthew Lewis: Αβαείο Tewkesbury, Γκλούσεστερσαϊρ. Το πρωινό φως μπαίνει μέσα από τα ψηλά παράθυρα του αβαείου και ρίχνει ακτίνες φωτός μέσα στο χώρο. Μια εικόνα που μάλλον δεν έχει αλλάξει εδώ και εκατοντάδες χρόνια.\nDaniel Sands: Καταφύγιο αεροπορικών επιδρομών του Β' Παγκοσμίου Πολέμου.\nPamela Jones: Νεκροταφείο τρένων στη Βολιβία. Ακριβώς έξω από το Uyuni, της Βολιβίας, δεκάδες τρένα εγκαταλείφθηκαν πριν από δεκαετίες. Ο σιδηρόδρομος - που χτίστηκε από τους Βρετανούς -μετέφερε ορυκτά στην ακτή του Ειρηνικού μέχρι τη δεκαετία του 1940, όταν και κατέρρευσε η εξορυκτική βιομηχανία.\nEric Houlder LRPS - Πεδίο μάχης του Winwaedfield, 655 μ Χ. Μια έγχρωμη υπέρυθρη εικόνα της τοποθεσίας όπου έγινε η μάχη. Η φωτογραφία τραβήχτηκε στη δεκαετία του '70, αλλά η επεξεργασία της με τη σύγχρονη τεχνολογία κατάφερε να αναδείξει την πλήρη ομορφιά της εικόνας.\nBrendan Conway: η Πυρηνική Δεξαμενή Blean, Victory Wood, Κεντ, Ηνωμένο Βασίλειο. Οι ευκαιρίες που έχει κάποιος για να επισκεφθεί μια πυρηνική δεξαμενή είναι σπάνιες αλλά η κοινοτική ομάδα Forgotten Front Line κατάφερε πρόσφατα, η συγκεκριμένη να είναι ανοιχτή για το κοινό μια φορά την εβδομάδα. Παρόλο που η ίδια η κατασκευή του 1963 δεν έχει κάτι ιδιαίτερο, η επίσκεψή της είναι μια ενδιαφέρουσα εμπειρία καθώς σε μεταφέρει νοητά στις σκοτεινές μέρες του Ψυχρού Πολέμου.\nLeigh (Bella) St John: Wiener Riesenrad, Βιέννη, Αυστρία. Χτισμένος το 1897 για να τιμήσει το ιωβιλαίο του Αυτοκράτορα Φραγκίσκου Ιωσήφ Α', ο τεράστιος αυτός τροχός είναι ένα από τα πιο ιστορικά αξιοθέατα της Βιέννης και ένας από τους πρώτους που κατασκευάστηκαν στον κόσμο. Το 1916 εκδόθηκε εντολή κατεδάφισής του αλλά ευτυχώς η αποσυναρμολόγησή του αποδείθηκε πιο δαπανηρή από την αξία του σιδήρου του και έτσι η κατεδάφιση δεν ολοκληρώθηκε ποτέ.\n©Historic Photographer of the Year


Για όσες κοπέλες ενδιαφέρεστε να τα δοκιμάσετε να σας ενημερώσω πως θα τα βρείτε διαθέσιμα σε πολλά αεροδρόμια όπως αυτό της Αθήνας στο οποίο εκτός από το κατάστημα των επιβατών από το 2012 λειτουργεί και το κατάστημα το οποίο είναι ανοιχτό για όλο τον κόσμο και μπορεί ο καθένας να το επισκεφτεί ακόμα και αν δεν πρόκειται να ταξιδέψει.\nΣε περίπτωση που ζείτε σε άλλες πόλεις της Ελλάδας όπως εγώ έχετε την δυνατότητα να επικοινωνήσετε τηλεφωνικά με το κατάστημα της Αθήνας και να σας εξηγήσουν τον τρόπο παραγγελίας, αποστολής και πληρωμής έτσι ώστε να σας τα στείλουν στο χώρο σας. Οι κοπέλες του καταστήματος και η υπεύθυνη καταστημάτων του αεροδρομίου είναι ευγενέστατες και πολύ εξυπηρετικές που σημαίνει ότι θα μείνετε πολύ ευχαριστημένες. Στο συγκεκριμένο λοιπόν άρθρο αποφάσισα να σας παρουσιάσω ένα προς ένα τα body mists που έχω δοκιμάσει και να προσπαθήσω να σας τα περιγράψω με τέτοιο τρόπο ώστε να φτάσουν έστω και λίγο στη μύτη της σκέψης σας :)\nΈνα παραδεισένιο άρωμα το οποίο προέρχεται από τον συνδυασμό του ζουμερού ροδάκινου, του ανθισμένου κερασιού και του γιασεμιού. Θεωρείτε ένα από τα best sellers της εταιρείας και μυρίζει ονειρεμένα. Είναι φρουτένιο με πιο έντονο το άρωμα του ροδάκινου και παράλληλα γλυκό σαν ζαχαρωτό φτιαγμένο από χυμούς φρούτων.\nΈνα ακόμη δελεαστικό άρωμα που σίγουρα ξεχωρίζει χάρη στο εξωτικό μάνγκο το οποίο ενώνετε αρμονικά με την μυρωδιά του sexy ιβίσκου και μας δίνουν ένα υπέροχο αποτέλεσμα. Ένας τροπικός και γλυκός πειρασμός, τόσο φρέσκος και φρουτώδης που σε κάνει να ταξιδεύεις σε μαγικές παραλίες.\nSecret Craving (black currant & vanilla)\nΈνα ζεστό και απόλυτα αισθησιακό άρωμα το οποίο περιέχει ελκυστικές νότες μαύρης σταφίδας και βανίλια. Η πρώτη εντύπωση που σου δίνει όταν το μυρίσεις για πρώτη φορά είναι να σου φέρει στο μυαλό το διάσημο άρωμα Angel του οίκου Τhierry Mugler αλλά σε μια πολύ πιο ανάλαφρη εκδοχή. Αν είστε λάτρεις των πικάντικων και γλυκών αρωμάτων σίγουρα θα σας ενθουσιάσει.\nΠρόκειται για ένα καταπληκτικό μείγμα από άγρια βατόμουρα, μήλα, βανίλια και σανταλόξυλο. Θα το περιέγραφα σαν ένα φρέσκο, ζουμερό και απόλυτα λαχταριστό άρωμα το οποίο μόνο που θα φορέσεις θα σου ανεβάσει τη διάθεση και θα σε κάνει να χαμογελάσεις.\nΜια εκρηκτική μίξη από πεπόνι, ώριμο γλυκό δαμάσκηνο και φρέζια. Είναι και αυτό φρουτώδες και αρκετά γλυκό όμως παράλληλα χάρη στη μικρή δόση από πιπέρι που περιέχει είναι και ελαφρώς πικάντικο. Ένα άρωμα που μου θυμίζει έντονα τα ζελεδάκια φρούτων που τρώγαμε όταν ήμασταν παιδιά.\nΈνα άρωμα το οποίο απλώνετε στο σώμα σαν αισθησιακό πέπλο φτιαγμένο από ζεστή βανίλια και ξυλώδη musk. Θα μπορούσε άνετα να χαρακτηριστεί ανατολίτικο χωρίς όμως να είναι βαρύ η αποπνικτικό. Κατά τη γνώμη μου είναι το καλύτερο άρωμα βανίλιας που έχω δοκιμάσει γιατί δεν μου θυμίζει καθόλου τα γλυκά αρώματα τύπου κέικ που έχουμε συνηθίσει αλλά αντίθετα μου μυρίζει πολύ διακριτικά και ευχάριστα.\nAmber Romance (amber & crème anglaise)\nΤο ιδανικό άρωμα για τους λάτρεις των γλυκών αμαρτιών. Ένα γοητευτικό μείγμα από μαύρο κεράσι, crème anglaise, βανίλια, amber και σανταλόξυλο. Όλα αυτά τα λαχταριστά συστατικά καθώς ενώνονται μεταξύ τους δημιουργούν μια κρέμα καραμελέ, ζεστή και όσο πρέπει γλυκιά η οποία καθώς τη φοράς σου δημιουργεί την αίσθηση ηρεμίας και χαλάρωσης.\nCoconut Passion (vanilla & coconut)\nΉταν το άρωμα που ερωτεύτηκα από την πρώτη στιγμή. Ένα γκουρμέ, εξωτικό, λουλουδάτο και γλυκό μείγμα το οποίο θεωρώ απλά μαγικό. Πρόκειται για έναν συνδυασμό από βανίλια, καρύδα και κρίνο της κοιλάδας του οποίου το αποτέλεσμα είναι εθιστικό. Αν έπρεπε να έχω ένα body mist από την συγκεκριμένη εταιρία αυτό θα ήταν σίγουρα το Coconut Passion!\nΈνα φρέσκο μπουκέτο το οποίο αποτελείτε από αγιόκλημα, μήλο γκαλά και γιασεμί. Το άρωμα του είναι απλό, καθαρό και ανάλαφρο ενώ συγχρόνως είναι θηλυκό χωρίς να έχει sexy στοιχεία στη σύσταση του. Θα το περιέγραφα σαν ένα κοριτσίστικο άρωμα το οποίο σε παραπέμπει σε ένα κήπο γεμάτο λευκά λουλούδια.\nForever Pink (pink tuberose & pear)\nΠρόκειται για ένα λουλουδένιο άρωμα το οποίο είναι φτιαγμένο από ροζ tuberose και αχλάδι, συστατικά που τα κάνουν φινετσάτο, δροσερό και ευκολοφόρετο για όλες τις ώρες της ημέρας. Αφήνει στο δέρμα μια αίσθηση καθαριότητας, δροσιάς και ευεξίας κάτι που μου αρέσει πολύ ιδιαίτερα κατά τη διάρκεια των καλοκαιρινών μηνών.\nTo Sheer Love είναι ένας συνδυασμός από λευκό βαμβάκι και κρίνο που σου θυμίζει βουτιές πάνω σε καθαρά, λευκά, βαμβακερά σεντόνια. Είναι φρέσκο, ελαφρώς λουλουδάτο και καθαρό, τρία χαρακτηριστικά τα οποία σου δίνουν την αίσθηση της πρωινής δροσιάς.\nFrosted Magnolia (frosted magnolia & sparkling raspberry)\nΈνα άρωμα το οποίο προέρχεται από την limited edition σειρά που κυκλοφόρησε η εταιρία με όνομα “Sugared Florals” στην οποία συνδύασε την ζάχαρη με τρία διαφορετικά λουλούδια. Το συγκεκριμένο είναι ένα δελεαστικό μείγμα από παγωμένη μανόλια και αφρώδη βατόμουρο. Ένα λουλουδάτο και γλυκό άρωμα που προσωπικά αγαπώ πολύ γιατί είναι πολύ ιδιαίτερο και ασυνήθιστο.\nFrosted Violet (candied violet & watery honeysuckle)\nΑκόμη ένα άρωμα από την “Sugared Florals” σειρά επίσης πάρα πολύ ωραίο. Είναι φτιαγμένο από ζαχαρωμένη βιολέτα και αγιόκλημα, ένας συνδυασμός που δύσκολα μπορείς να του αντισταθείς. Θα το περιέγραφα ως λουλουδάτο, καραμελένιο και πολύ θηλυκό άρωμα κάτι στο οποίο παραπέμπει και η συσκευασία του η οποία είναι ντυμένη με μαύρη δαντέλα.\nForbidden Vanilla (vanilla noir & velvet teakwood)\nΜια εκδοχή της βανίλιας απίστευτα ζεστή, αισθησιακή και εξωτική. Το συγκεκριμένο άρωμα ανήκει στη σειρά “Midnight Exotics” της Victoria Secret και είναι πραγματικά υπέροχο. Η μαύρη βανίλια και και το βελούδινο teakwood που περιέχει δημιουργούν ένα ξυλώδη, γλυκό και εξωτικό άρωμα, τόσο sexy και ανάλαφρο για το οποίο θα λάβετε πολλά κομπλιμέντα όταν θα το φοράτε.\nDeep Berry (scarlet berry & sensual woods)\nΈνα ακόμη άρωμα της σειράς “Midnight Exotics” το οποίο πιστεύω πως είναι το πιο εξωτικό από όλα. Στη σύσταση του περιέχει μούρα που του δίνουν έναν έντονο φρουτένιο και γλυκό χαρακτήρα και αισθησιακά ξύλα που το κάνουν παράλληλα μυστηριώδες και αισθησιακό. Ένα άρωμα που μου θυμίζει έντονα κοκτέιλ από φρούτα του δάσους ανακατεμένα με μπαχαρικά.


Μεσημεριανός ύπνος στα παιδιά: Όλη η αλήθεια – liknologio\nΦυσικά, είναι αλήθεια. Ο ποιοτικός ύπνος, έιναι πολύ σημαντικός και έχει πολλαπλά οφέλη στην ανάπτυξη του παιδιού και στη διατήρηση της ψυχικής και σωματικής του υγείας. Συγκεκριμένα, ο ποιοτικός ύπνος:\nΣυμβάλλει στη σωματική, ψυχική και πνευματική ανάπτυξη\nΣυμμετέχει στη διατήρηση της καλής λειτουργίας του νερυικού και ανοσοποιητικού συστήματος\nΒελτιώνει τη συναισθηματική διάθεση του παιδιού\nΕνισχύει τη δημιουργικότητα και την παραγωγικότητα\nΒοηθάει στην ομαλή κοινωνικοποίηση και\nΣυμβαλλει στην ανάπτυξη της κοινωνικής συμπεριφοράς και των κοινωνικών δεξιοτήτων του παιδιού\nΕυνοεί την ανάπτυξη των γνωστικών λειτουγιών\nΔηλαδή, τις νοητικές διαδικασίας, με τις οποίες λαμβάνουμε, διαλέγουμε, αποθηκεύουμε, μεταλλάσουμε, αναπτύσσουμε και ανακτούμετις πληροφορίες του περιβάλλοντος. Έτσι λοιπόν, στα οφέλη του καλου ύπνου στα παιδιά, κατατάσσονται και τα εξής:\nΣυμβάλλει στη κατόνηση και διαχείριση του περιβάλλοντος του παιδιού\nΧαλαρώνουν οι μυς του σώματος και αποβάλλεται η ένταση\nΤο μυαλό αποβάλλει τα ασήμαντα, ηρεμεί και ξεκουράζεται\nΕνισχύει τη μνήμη και την ικανότητα συγκέντρωσης\nΒελτιώνει την ομιλία. Τονίζουμε, ότι η ομιλία δεν είναι σημαντική μόνο για την επικοινωνία του παιδιού με τους άλλους, αλλά και για την εσωτερική δομή της σκέψης τους.\nΣυμμετέχει στην ανάπτυξη των οπτικο-χωρικών και οπτικο-αντιληπτικών λειτουργιών. Δηλαδή, των λειτουργιών που επιτρέπουν την αναγνώριση, τη διάκριση και τη συσχέτιση των ερεθισμάτων.\nΕπομένως, ο ποιοτικός ύπνος είναι απαραίτητος για μια πλειάδα λειτουργιών. Όμως τι γίνεται με τον μεσημεριανό ύπνο στα παιδιά;\nΣύμφωνα με νέα έρευνα που δημοσιεύθηκε στο Archives of Disease in Childhood, ο μεσημεριανός ύπνος σε παιδιά από 2 χρονών και άνω, κάνει περισσότερο κακό, παρά καλό. Υποστηρίζεται, πως μετά τα 2 έτη, τα παιδιά, πρέπει να κοιμούνται όσες ώρες χρειάζονται για το 24ωρο, κατά τη διάρκεια – και μόνο- της νύχτας. Έτσι, εξασφαλίζεται η καλή ποιότητα και η διάρκεια του ύπνου.\nΠώς θα καταλάβω αν το παιδί είναι έτοιμο να κόψει το μεσημεριανό ύπνο;\nΕίναι σημαντικό, ο μεσημεριανός ύπνος να σταματήσει ομαλά, εφόσον το παιδί είναι έτοιμο για μια τέτοια αλλαγή. Κάθε παιδί, έχει τους δικούς του βιορυθμούς και σίγουρα δεν υπάρχει γενικός κανόνας που να ισχύει για όλα τα νήπια. Έτσι λοιπόν, παρατηρώντας τις κινήσεις και τις αντιδράσεις του παιδιού, θα καταλάβετε πότε είναι έτοιμο να κόψει το μεσημεριανό ύπνο. Ορισμένες συμπεριφορές, που υποδεικνύουν οτι το παιδί είναι έτοιμο για τη μετάβαση είναι οι εξής:\nΈχει καλή διάθεση όλη την ημέρα\nΈχει ενέργεια και όρεξη κατά τη διάρκεια της ημέρας – όχι υπερδιέγερση\nΕίναι ήρεμο και συνεργάσιμο\nΚοιμάται εύκολα το βράδυ\nΚάνει ανήσυχο ύπνο το μεσημέρι ή/και\nΔε νυστάζει όταν είναι η ώρα του μεσημεριανού ύπνου\nΌταν ξυπνάει είναι εκνευρισμένο και έχει πρωτοφανή συμπεριφορά\nΣυμβουλή: Να συζητάτε τις ανησυχίες και τους φόβους σας με τον παιδίατρο, ώστε να λύνοντα όλες οι απορίες σας. Οι οδηγίες και οι συμβουλές του, είναι προσαρμοσμένες στο κάθε παιδί και από κοινού θα βρείτε τη λύση που σας ταιριάζει.\nΔιαβάστε Πόσες ώρες πρέπει να κοιμούνται τα παιδιά ανάλογα με την ηλικία τους.\nΚλειστά σχολεία! Έξι ιδέες για να απασχολήσετε το παιδί σας δημιουργικά


St. Paul's Episcopal Church (Delray Beach, Φλόριντα) - Κριτικές\nΞενοδοχεία κοντά σε: Barwick Park\nΞενοδοχεία κοντά σε: Blue Gallery\nΞενοδοχεία κοντά σε: Orchard View Park\nΞενοδοχεία κοντά σε: The Heart of Delray Gallery\nSt. Paul's Episcopal Church, Delray Beach - Κριτικές\nΝο 20 από 43 δραστηριότητες - Delray Beach\nΕξαιρετική κλασική suday συναυλίες\nΈνα υπέροχο μικρό μέρος σε μια τοπική εκκλησία για πραγματικά ωραίο κλασικό σειρά συναυλιών. Αυτό το φιλόξενο και το μουσικό διευθυντής έχει υπέροχη γεύση, και μερικές φορές συμμετέχει με μικρές ομάδες όταν το ζητήσαμε. Υπέροχο μέρος, και καλά μελετημένο κλασικής σειράς καθ' όλη τη διάρκεια...του έτους.Περισσότερα\nΌμορφο εκκλησάκι με όμορφους ανθρώπους\nΠαρευρέθηκα μάζα για πρώτη φορά τον Οκτώβριο του 2015, όταν έψαχνα για ένα σπίτι για να αγοράσουν. Η υπηρεσία ξεκινά αμέσως μόλις 10 με μια πλήρη επιδοκιμασία και μια φανταστική ιερέα. Η εκκλησία είναι πολύ μικρό και δεν είναι εύκολο να το βρείτε με τον...με μονόδρομους στο downtown λίμνη Worth. Εμπρ. Ο Paul ήταν τόσο αναζωογονητική στην παροχή της υπηρεσίας, συμπεριλαμβανομένων των καρδιναλίων ότι ήξερα ότι έπρεπε να επιστρέψω. Σίγουρα, αγοράσαμε ένα σπίτι στη λίμνη Worth λίγο αργότερα και έχουν έρθει σε αυτό το εκκλησία έκτοτε. Οι άνθρωποι είναι καλοί, ανοικτή και μπουγάτσα Θεσσαλονίκης, και ξέρω ότι έχω βρει τη νέα μου εκκλησία home.Περισσότερα\nΟι ιερείς και communicants φαίνεται πρόθυμη να υποδέχονται τους επισκέπτες και τους νεοφερμένους. Όλοι όσοι συναντήσαμε έχει ευχάριστο και ανοιχτό, το κήρυγμά του έχουν επίκαιρο και όμορφα διδασκόταν. Αίσθηση του χιούμορ διέρχεται και το μήνυμα! Αξίζει να το επισκεφτείτε.\nΕξαιρετική αφοσίωσή μου\nΟι άνθρωποι είναι φιλικοί τον ιερέα είναι ευχάριστη Χριστουγεννιάτικη λειτουργία είναι πολύ απογειώνει. Έχουν ένα εξαιρετικό κατάστημα δώρων


Το παλιό ζεύκι στη Κρήτη - Mε τις ρίζες του στην αρχαιότητα\nΜπορεί να έχει ξεχαστεί πλέον στις μέρες μας το ζεύκι, αλλά έχει μείνει όμως στους παλιούς σαν μιά όμορφη ανάμνηση, μάλιστα με πολύ ζωηρά χρώματα!\nΔυστυχώς οι νεώτεροι δεν έχουν εμπειρίες για το πώς ακριβώς γινόταν το ζεύκι παλιά, που ήταν φυσικά ένα φαγοπότι, ένα ξεφάντωμα στην εξοχή με όλη τη παρέα! Επειδή δεν γνωρίζουν οι νεότεροι το πως ακριβώς πραγματοποιούσαν το ζεύκι οι παππούδες μας, και γενικά οι πρόγονοί μας ανά τους αιώνες, για ποιό σκοπό, εμείς επιστρατευθήκαμε να βρούμε κάποιες πληροφορίες από ηλικιομένους!\nΤουρκικά το ζεύκι ή ζέφκι είναι zevk, μιά και αυτό γινόταν και επί τουρκοκρατίας, ωστόσο υπάρχουν αρκετές εκδοχές για την ελληνικότητα και ώς προς την αιτυμολογία της λέξης “Ζεύκι”.\nΠως γινόταν το ζεύκι στη Κρήτη;\nΤη συνεστίαση αυτή αποτελούσαν συγγενείς ή φιλικές οικογένειες, ακόμα και περιπτώσεις βαπτίσεων ή αραβώνων κλπ. Γινόταν όμως και τη πρωτομαγιά αλλά και σε θρησκευτικές εορτες του Καλοκαιριού, όπου οι συνεστιάσεις γινόταν σε εξωκλήσια του χωριού.\nΟι προετοιμασία για ένα ζεύκι άρχιζε μερικούς μήνες νωρίτερα. Ανάλογα με τον αριθμό των συνεστιαζομένων, ήταν ανάλογη και η προετοιμασία.\nΜόλις έφθαναν στον τόπο που είχαν επιλέξει, πρώτη δουλειά τους ήταν να καθαρίσουν καλά το χώρο aπό κλαριά χόρτα, πέτρες ξύλα, αγκάθια κλπ, για να στρώσουν τις κουρελούδες να κάτσουν. Όσοι πάλι ήθελαν, διάλεγαν από τη γύρω περιοχή μιά κατάλληλη πέτρα για να καθίσουν επάνω.\nΑφού άναβαν μιά δυνατή φωτιά, έστηναν τις σούβλες κυκλικά, έχοντας πρώτα στήσει πέτρες γύρω – γύρω, ύψους από 20 έως 30 εκατοστά, για να ακουμπήσουν εκεί επένω τις σούβλες. Αντικρυστό, σημαίνει, το ψήσιμο του κρέατος που να είναι απέναντι από τη φωτιά, και φυσικά το κρέας ψήνεται με τη δύναμη της ίδιας της φωτιας, κι όχι απαραίτητα με τα κάρβουνα, όπως γίνεται με το αρνί στη σούβλα! Το ψήσιμο με αυτόν τον τρόπο, διάλεγε ο Κρητικός, γιατί είναι πολύ πιό νόστιμο και υγειηνό, από όλους τους άλλους τρόπους ψησίματος!\nΤι ήταν το κοντοσούβλι;\nΑν υπήρχε η δυνατότητα, οι γυναίκεςμ μπορούσαν να κάνουν καιδυό τρείς τηγανιές πατάτες. Έτρωγαν κυρίως με τα χερια., Σπάνια κουβαλούσαν πηρούνια. Έκοβαν και τα γουλίδια σε μεγάλες χορταστικες μερίδες, και καμιά φορά τις έβαζαν και σε μιά ή δυό μεγάλες πήλινες λεκανίδες, και από εκεί έπαιρναν μεζέδες όλη η παρέα!\n-Kοπχιάσετε να καθίσωμε όλη η παρεα!\nΌλοι τότε πήγαιναν και κάθιζαν καθε ένας στη πέτρα του, όλοι κοντά γύρω -γύρω από το κρέας, και άρχιζε το φαγοπότι!\nΜε το μαχαίρι στο χέρι ο κάθε ένας, έπαιρνε από ένα γουλίδι έκοβε και έτρωγε, ενώ ο κεραστής είχε αναλάβει να κερνά κρασί! Ο κεραστής της παρέας, μπορεί να ήταν αγόρι, αλλά μπορεί και κορίτσι! Με τη μπουκάλα στην αμασχάλη, έκανε κύκλους κάθε τόσο και κέρναγε τη παρέα όλη!\nΤο φαγοπότι συνόδευόταν από συνεχείς ευχές: Βοήθειά μας οι Θεοί, παλιοί και νέοι!\nΑν και δεν καθόταν κάτω να φάει ο κεραστής, εν τούτοις τις περισσότερες φορές, έτρωγε περισσότερο κρέας εκείνος, από τους άλλους που ήταν καθιστοί! Σιγά – σιγά αρχίζει το γλέντι!\nΤο ζεύκι ήταν πολλά πράγματα μαζί\nΔείχνει και αυτό, πως για τους ντόπιους δεν περνάει απαρατήρητο το σπήλαιο αυτό΄αλλά έχει ιδιαίτερη σημασία!\nΌταν κάποιος μεγαλοαγρότης του πήγαινε καλά η σοδειά, στα αλωνίσματα για αν ευχαριστήσει και εκείνος τους Θεούς, έστηνε στην εξοχή ένα φαγοπότι τον Αύγουστο, για να δείξει έτσι και την ευχαρίστησή του πρός του αυτούς, αλλά παράλληλα να δείξει και στους εργάτες του, ότι έμεινε ικανοποιημένος από την εργασία τους! Το ίδιο θα μπορούσε να γίνει και τον Σεπτέμβριο στα αμπέλια.\nΤο ζεύκι βέβαια χαιρόταν ιδιαίτερα τα παιδιά, που εκτός ότι συμμετείχαν ενεργά στις εργασίες με το να φέρνουν κι αυτά ξυλαράκια, γύρναγαν πότε πότε και τις σούβλες με τα ψητά, μιά και οι μεγάλοι ή ήταν απασχολημένοι με τις κουβέντες τους ή βαριόταν!


MagnesiaSports.gr - Άρχισε η σχολή προπονητών τζούντο στο Βόλο\n07/10/2014 - 14:24\nΆνοιξε το Σάββατο επίσημα η αυλαία της σχολής προπονητών τζούντο Γ' κατηγορίας που πραγματοποιείται στο Βόλο και συγκεκριμένα στο Πανεπιστήμιο Θεσσαλίας από τη Γενική Γραμματεία Αθλητισμού και την Ελληνική Ομοσπονδία Τζούντο με την αρωγή της Πανεπιστημιακής Κοινότητας και του Γραφείου Φυσικής Αγωγής του Π.Θ.\nΗ σχολή γίνεται μετά από έξι χρόνια και ήρθε στο Βόλο λόγω του Βολιώτη προέδρου της Ελληνικής Ομοσπονδίας Τζούντο dr. Γιάννη Καφενταράκη. Σε μια λιτή εκδήλωση στο Αμφιθέατρο "Σαράτση" του Πανεπιστημίου Θεσσαλίας, πραγματοποιήθηκε η επίσημη έναρξης της σχολής παρουσία του πρύτανη του Πανεπιστημίου Θεσσαλίας κ. Γιώργου Πετράκου, του εκπροσώπου της ΓΓΑ, υπευθύνου για τις σχολές προπονητών σ' όλη την Ελλάδα κ. Ιωάννη Τσούχλου, του Διευθυντή της Σχολής κ. Δημήτρη Καμπά και φυσικά του Dr. Γιάννη Καφενταράκη. Ο κ. Καφενταράκης καλωσόρισε κι επίσημα τους παριστάμενους και αναφέρθηκε στη σπουδαιότητα δημιουργίας της σχολής προπονητών Γ’ κατηγορίας, ενώ επεσήμανε πως μετά την ολοκλήρωση των σπουδών τους οι νέοι προπονητές θα μπορούν έχοντας τα τυπικά και ουσιαστικά εφόδια να βγουν έτοιμοι και καταρτισμένοι στην αγορά εργασίας, συμβάλλοντας στην ανάπτυξη του αθλήματος.\nΟ πρύτανης κ. Πετράκος και ο κ. Τσούχλος μίλησαν στους 80 υποψήφιους προπονητές που συμμετέχουν και τους ευχήθηκαν καλή επιτυχία, ενώ τους βεβαίωσαν πως θα συμβάλλουν με κάθε δυνατό τρόπο στην επιτυχία της σχολής. Μάλιστα, ο κ. Τσούχλος διάβασε και επιστολή του Υπουργού Αθλητισμού κ. Ανδριανού, ο οποίος όπως αναφέρθηκε θα δώσει το παρών στην τελετή αποφοίτησης των συμμετεχόντων στη σχολή. Στη συνέχεια κήρυξε την έναρξη των μαθημάτων της σχολής. Στην εκδήλωση παραβρέθηκε και ο Δημοτικός Σύμβουλος και αντιπρόεδρος του ΔΟΕΠΑΠ-ΔΗΠΕΘΕ κ. Μιχάλης Καπουρνιώτης. Η σχολή προπονητών τζούντο Γ' κατηγορίας, θα διαρκέσει οκτώ εβδομάδες και τα μαθήματα γίνονται καθημερινά πρωί και απόγευμα, από καθηγητές Πανεπιστημίου και ειδικούς επιστήμονες.\nΕπόμενο άρθρο: « Αρχίζει το Σάββατο η σχολή προπονητών τζούντο στο Βόλο Τουρνουά τζούντο στο Βόλο »


Πώς να μάθεις στους παππούδες σου να χρησιμοποιούν την τεχνολογία - Cosmote Smart Living\nΟι άνθρωποι τρίτης ηλικίας δεν είναι ανάγκη να απέχουν από την τεχνολογία. Ίσα ίσα που μπορεί να τους διευκολύνει τη ζωή. Ακολούθησε τις συμβουλές μας και μάθε στους παππούδες σου τα βασικά της σύγχρονης τεχνολογίας.\nΕίναι ένα από τα μεγάλα παράδοξα της τεχνολογίας και, συνάμα, μια από τις μεγαλύτερες προκλήσεις και κίνητρο για συνεχή εξέλιξη: το πως η τεχνολογία, πολλές από τις πλευρές της οποίας δημιουργήθηκαν για να διευκολύνουν τη ζωή των μεγαλυτέρων σε ηλικία, κατέληξε να είναι απροσπέλαστη σε αυτούς. Εντάξει, μπορεί το on-line banking, η ηλεκτρονική εφορία ή οι ηλεκτρονικές πληρωμές να μην έγιναν για τους ηλικιωμένους, σίγουρα όμως αυτή η πληθυσμιακή ομάδα έπαιξε σοβαρό ρόλο στην ανάπτυξη της τεχνολογίας αυτής. Σκέψου τις ουρές στις τράπεζες κάθε πρώτη του μηνός, τις ουρές στα ταμεία δημοσίων υπηρεσιών και οργανισμών ή στις εφορίες. Αλλά η τεχνολογία υπάρχει, πλέον, παντού. Το άλλο μεγάλο θέμα είναι πως η τεχνολογία τρέχει με απίστευτους ρυθμούς. Ακόμη και κάποιοι που ασχολούνταν με υπολογιστές, όντας νέοι, σε περασμένες δεκαετίες, βλέπουν τα όσα είχαν μάθει τότε να είναι σήμερα παντελώς άχρηστα. Και βέβαια, όπως συμβαίνει δεκαετίες τώρα, το βάρος περνάει στους νεότερους, για να βοηθήσουν τους μεγαλύτερους. Σου θυμίζει τίποτα η φράση «έλα να μου ρυθμίσεις τα κανάλια στην τηλεόραση»;\nΚι όμως, αν υπάρχει θέληση, ακόμη και οι ηλικιωμένοι μπορούν να μάθουν τα βασικά!\nΤο πιο σημαντικό προτέρημα για να διδάξεις έναν άνθρωπο μεγαλύτερης ηλικίας είναι η υπομονή. Το δεύτερο πιο σημαντικό, όμως, είναι το να μην πατρονάρεις. Είναι σπάνιες οι φορές που ο οποιοσδήποτε άνθρωπος θα κάτσει να τον προσβάλλεις (με το γάντι ή όχι), οπότε μην γίνεσαι ξερόλας. Οι άνθρωποι αυτοί λειτουργούσαν και ήταν χρήσιμα μέλη της κοινωνίας πριν καν εσύ γεννηθείς. Το ότι εσύ έμαθες να πατάς το κουμπί του ποντικιού στο σωστό σημείο της οθόνης δεν σημαίνει πως αυτοί έγιναν αυτομάτως χαζοί.\nΧτίσε πάνω στις γνώσεις τους\nΠροφανώς οι άνθρωποι που θα προσπαθήσεις να διδάξεις, έχουν τις δικές τους γνώσεις και τις δικές τους εμπειρίες. Κανένας δεν είναι «tabula rasa». Χρησιμοποίησε τις γνώσεις και τις δεξιότητες που ήδη έχουν και χτίσε πάνω σε αυτές, βρίσκοντας κοινά στοιχεία και παραλληλισμούς με το θέμα που προσπαθείς να τους μάθεις.\nΜην περιμένεις πως οι μεγαλύτεροι σε ηλικία μπορούν να ακολουθήσουν τους δικούς σου ρυθμούς, ούτε και να κατανοήσουν κάτι, στο χρόνο που θα χρειαζόσουν εσύ. Μπορεί ακόμη και να έχουν προβλήματα όρασης (πολύ πιθανό), ακοής ή κίνησης. Μην περιμένεις να γράφουν στο πληκτρολόγιο όσο γρήγορα γράφεις εσύ – άσ’ τους να το κάνουν μόνοι τους, χωρίς να μπαίνεις στη μέση με το τυπικό «καλά, άσε να το γράψω εγώ». Σκοπός είναι να το κάνουν και μόνοι τους, οπότε μη βιάζεσαι.\nΜη νομίζεις πως ο άνθρωπος που έχεις απέναντί σου δεν είναι αρκετά έξυπνος για να καταλάβει πως λειτουργεί κάτι. Αν το εξηγήσεις καλά, ο οποιοσδήποτε μπορεί να καταλάβει τι συμβαίνει, επομένως μην απορρίπτεις τυχόν ερωτήσεις με απαντήσεις του στυλ «καλά, άσ’ το αυτό, δεν θα το καταλάβεις». Ακόμη κι αν δεν το καταλαβαίνεις εσύ, μη ντραπείς να το πεις. Δε σημαίνει πως εσύ είσαι χαζός, ίσα ίσα, σημαίνει πως μπορεί κι ο ηλικιωμένος να μάθει, χωρίς να ξέρει αυτή τη λεπτομέρεια.\nΆσε την ορολογία\nΗ ορολογία είναι για όσους γνωρίζουν. Μην αρχίσεις να μιλάς με λέξεις που δεν θα καταλάβει ο ηλικιωμένος. Τι σημαίνει «η τηλεόραση είναι LCD ή η CPU είναι αργή γιατί είναι διπύρηνη και η RAM είναι μόνο DDR2;» Χαλάρωσε με τους κωδικούς και εξήγησε τα πράγματα με τρόπο κατανοητό και απλό.\nΆσ’ τους να το κάνουν\nΝαι, το καταλαβαίνουμε, βαριέσαι. Αλλά ο σκοπός είναι να μάθουν να το κάνουν ακόμη κι όταν εσύ δεν είσαι εκεί. Όταν συμφωνείς να γίνεις «δάσκαλος», μην κανονίσεις να βγεις για καφέ σε μισή ώρα. Αφιέρωσε όσο χρόνο χρειαστεί, κάτσε και εξήγησε τα πράγματα που πρέπει και, κυρίως, άσ’ τους να το κάνουν μόνοι τους. Μη βιάζεσαι να φύγεις και μην τους κάνεις στην άκρη το χέρι για να πατήσεις εσύ τα πλήκτρα ή να κουνήσεις το ποντίκι.\nΗ αυτοπεποίθησή τους θα μεγαλώσει, όταν καταφέρουν και κάνουν πράγματα μόνοι τους. Όχι όταν θα βλέπουν εσένα να τα κάνεις. Και αυτό δεν έχει σχέση με την ηλικία. Κι εσύ δε θα θυμόσουν τίποτε, αν κάποιος σου έδειχνε το οτιδήποτε, χωρίς να σε αφήνει να το δοκιμάσεις!\nΛοιπόν, βάλτο στο μυαλό σου καλά: η ηλικία δεν είναι παράγοντας που μπορεί να αποτρέψει κάποιον από το να μάθει. Πιο παλιά, η γλώσσα ήταν για τη χώρα μας σοβαρός αποτρεπτικός παράγοντας, αλλά εδώ και πολλά χρόνια, δεν ισχύει ούτε αυτό. Επομένως, αν θες να γίνεις δάσκαλος, γίνε! Όλοι μπορούν να μάθουν… κι εσύ μπορείς να διδάξεις!


culturelovers: Περίπατος στην καρδιά της Αθήνας: Ποιά ήταν η Λεωφόρος με τις Πιπεριές; Ποιός μετέφερε την Βουλή στα Ανάκτορα;\nΠερίπατος στην καρδιά της Αθήνας: Ποιά ήταν η Λεωφόρος με τις Πιπεριές; Ποιός μετέφερε την Βουλή στα Ανάκτορα;\nΜια βόλτα στον αθηναϊκό χωροχρόνο μας πρόσφεραν οι Αθηναϊκές Διαδρομές Βιβλίου και ο Νίκος Βατόπουλος, χθες το πρωί. Ο «Περίπατος στην καρδιά της Αθήνας», με έναν από τους από τους καλύτερους σύγχρονους γνώστες της πόλης και συγγραφέα των βιβλίων «Περπατώντας στην Αθήνα» και «Μικροί Δρόμοι της Αθήνας» μας ταξίδεψε χάρη στο Δίκτυο Πολιτισμού του Δήμου Αθηναίων στην πρωτεύουσα της Ελλάδας κατά τα πρώτα βήματα του νεοελληνικού κράτους.\nΣτο πρώτο αφιέρωμα που ακολουθεί για την διαδρομή μας στην Αθήνα περιλαμβάνεται ο Εθνικός Κήπος και η πλατεία Συντάγματος. Γυρίζοντας στον χρόνο σχεδόν 200 χρόνια πριν αντιλαμβανόμαστε ότι πολλά στοιχεία της πόλης που τα θεωρούμε δεδομένα, μεταλλάσσεται διαρκώς, όπως εξήγησε ο κ. Βατόπουλος και αυτά συνιστούν την αστική κουλτούρα.\nΩς άλλοι flaneur διασχίσαμε την Αθήνα, θαυμάσαμε αρχιτεκτονικά αριστουργήματα, ιδιωτικά και δημόσια κτίρια και ακούσαμε ιστορίες συνδεδεμένες με αυτά τα τεκμήρια και το ιστορικό πλαίσιο αυτών, που συνηστούν την ατμόσφαιρα της πόλης-παλίμψηστο, όπως μας εξήγησε ο κ. Βατόπουλος. Με αφετηρία τον Εθνικό Κήπο, απολαύσαμε τον περίπατο στην πόλη που συνηθίζουμε να διασχίζουμε αδιάφοροι, να κοιτάμε αλλά να μην βλέπουμε…\nΚάτω από την σκιά των περιβόητων φοινίκων της Αμαλίας άρχισε το οδοιπορικό μας στην Αθήνα. Ο Εθνικός Κήπος υπήρξε επέκταση της πόλης, όπως μας αφηγήθηκε ο κ. Βατόπουλος την ιστορία αυτή της μικρής Εδεμ. Τον σχεδίασε ο Βαυαρός αρχιτέκτονας Φρίντριχ Φον Γκέρντερ, σε γαλλικό ρυθμό, ακολουθώντας το όραμα της βασιλίσσης Αμαλίας , η οποία ήταν βαθύς γνώστης της Βοτανολογίας. Λόγω της καταγωγής του Όθωνα και του Φιλελληνισμού του πατέρα του Λεοπόλδου του Α’, η Αθήνα υπήρξε ανοιχτός δίαυλος του Νεοκλασικισμού. Ο κ. Βατόπουλος διασαφήνισε ότι η πρωτεύουσα του ελληνικού βασιλείου βρέθηκε μέσα σε ένα ευρύ δίκτυο ιδεών, όπως του ρομαντισμού και διεθνών αρχιτεκτονικών τάσεων της εποχής.\nΑρχίζοντας την περιπλάνησή μας στην πόλη, εξήλθαμε από τον κήπο στην οδό Αμαλίας, τον δρόμο που κατοικούσαν οικογένειες με υψηλά εισοδήματα κυρίως ομογενείς, καθώς οι γηγενείς κατοικούσαν στην Πλάκα. Αποδίδοντας το κοινωνικό και πολιτικό πλαίσιο της εποχής ο κ. Βατόπουλος επεσήμανε ότι τις πρώτες δεκαετίες του βασιλείου δεν υπήρχε ισχυρή αστική τάξη στην Αθήνα και την εθνική οικονομία «αιμοδοτούσαν» οι ομογενείς. Εκείνη την περίοδο την οδό Αμαλίας διέσχιζαν άμαξες και ήταν γνωστή ως η Λεωφόρος με τις πιπεριές (με συστοιχίες δεξιά και αριστερά δέντρων-πιπεριές), αποτελώντας ταυτόχρονα το μεγαλύτερο νυφοπάζαρο της πόλης.\nΠερπατώντας ως το κτίριο της Βουλής ατενίσαμε την πλατεία Συντάγματος και προσπαθήσαμε να αναλογιστούμε τον αδόμητο τότε χώρο της πόλης πριν αρχίσουν να κτίζονται τα ανάκτορα το 1836 στον λόφο της Μπουμπουνίστρας από τον ίδιο αρχιτέκτονα Φρίντριχ Φον Γκέρντερ. Το δωρικό πρόπυλο τους από πεντελικό μάρμαρο δεσπόζει μέχρι και σήμερα ενώ το ακροκέραμο ως αρχιτεκτονικό στοιχείο εκλαϊκεύεται και διαχέεται στην ελληνική αρχιτεκτονική ακόμα και στις λαϊκές της εκφάνσεις.\nΜε την ανάπτυξη των ανακτόρων σχηματίζεται και η αριστοκρατική συνοικία του Κολωνακίου, καθώς οι εύποροι όπως προαναφέρθηκε κατοικούσαν στην Οδό Αμαλίας αλλά και στην πλατεία Κουμουνδούρου.\nΤα ανάκτορα καταστράφηκαν εσωτερικά το 1909 από μια καταστροφική πυρκαγιά που κατακαίει το εσωτερικό τους και δυστυχώς χάθηκαν πολύτιμα τεκμήρια από την περίοδο του Όθωνα και της Αμαλίας που καταστράφηκαν ολοσχερώς, εκτός του θρόνου, ενός κλιμακοστασίου και ελαχίστων κομματιών του κτιρίου. Επίσης, την ίδια τύχη είχαν κάποια κομμάτια από τα διαμερίσματα της βασίλισσας Όλγας και του Γεωργίου. Όσα σώθηκαν μεταφέρθηκαν στο Τατόι.\nΑπό το 1909 έως το 1935, που άνοιξε ως Βουλή έμεινε ένα κτίριο σε αχρησία στην καρδιά της Αθήνας. Με απόφαση του Ελευθέριου Βενιζέλου μετακινήθηκε το κοινοβούλιο από την παλιά Βουλή. «Το κτίριο ξεκοιλιάζεται, από τα στοιχεία είχαν μείνει από την πυρκαγιά και σχεδιάζεται εξαρχής ως κοινοβούλιο. Η αίθουσα του κοινοβουλίου είναι σχεδιασμένη στον Μεσοπόλεμο» επισημαίνει ο κ. Βατόπουλος διευκρινίζοντας ότι δημιουργείται ένα νέο κτίριο με κέλυφος τα παλιά ανάκτορα. Την ίδια εποχή του μεσοπολέμου δημιουργείται και το μνημείο του Αγνώστου Στρατιώτη.\nΗ μεταφορά και η λειτουργία του κοινοβουλίου στα παλιά ανάκτορα, σύμφωνα με τον κ.Βατόπουλο «ήταν κομμάτι της βενιζελικής πολιτικής καθώς ο Βενιζέλος είχε συγκεκριμένη θέση για την πορεία της χώρας όχι μόνο για την γεωπολιτική αλλά και για την πνευματική και την αρχιτεκτονική. Υποστήριζε πάρα πολύ την επίσημη εικονογραφία της πόλης να έχει ένα χαρακτήρα που να εμπνέει σεβασμό και να ακτινοβολεί ερμηνείες θάρρους και μεγαλείου και ενθάρρυνε την διατήρηση του νεοκλασικού στυλ στην Λ.Βασιλίσσης Σοφίας. Όλο αυτό λοιπόν είναι κομμάτι των στρώσεων και των διαδοχικών μεταβολών στο βλέμμα πάνω στην πόλη».\nΗ πλατεία του Συντάγματος\nΑτενίζοντας την πλατεία Συντάγματος το μάτι μας συναντά στα δεξιά το κτίριο της Μεγάλης Βρετανίας του 1911, στη θέση ενός προγενέστερου Νεοκλασικού διώροφου του αρχιτέκτονα Θεόφιλου Χάνσεν του 1842 σε νέο αναγεννησιακό ύφος το οποίο στυλ διατηρήθηκε, «πρώτη φορά στην Ελλάδα ένας ιστορισμός κρατήθηκε», σχολίασε ο κ. Βατόπουλος. Με την εξαίρεση αυτού του κτιρίου του Αναστάσιου Μεταξά τα υπόλοιπα, όπως μας εξήγησε ο κ. Βατόπουλος είναι μεταπολεμικά. Η Μεγάλη Βρετανία έρχεται να συμπληρώσει τις μεσοτοιχίες που υπάρχουν στις Μεσοπολεμικές επεκτάσεις της Βουκουρεστίου και στην Πανεπιστημίου. «Το νέο κτίριο του 1957 καλύπτει ένα μεγάλο οικοδομικό συγκρότημα» σημειώνει ο κ. Βατόπουλος.\nΑξίζει να σημειωθεί ότι δίπλα από το King George, το σημερινό Athens Plaza, υπήρχε ένα υπέροχο νεοκλασικό, της οικίας Βούρου όπου στεγαζόταν το ζαχαροπλαστείο Ζαχαράτου (φωτογραφία ααριστερά). Στην άλλη γωνία ήταν το βιβλιοπωλείο του Ελευθερουδάκη ]. Εκεί που σήμερα είναι το υπουργείο Οικονομικών βρισκόταν το ζαχαροπλαστείο του Ζαβορίτη. Η πλατεία Συντάγματος ήταν το επίκεντρο της κοινωνικής ζωής καθώς ήταν γεμάτη από καφενεία έως τα πιο πρόσφατα χρόνια.\nΈνα αριστούργημα χάθηκε\nΑπό το 1957 έως το 1963 κατεδαφίστηκαν σχεδόν 10-11 κτίρια στην πλατεία Συντάγματος. «Αντιλαμβάνεστε τι κοσμογονία ζούσαν οι Αθηναίοι την περίοδο της ανοικοδόμησης! Ήταν μια στόχευση πολύ συγκεκριμένη για την οικονομική ανόρθωση της χώρας, πολύ διαφορετική οπτική από την σημερινή» σχολίασε ο κ. Βατόπουλος. Σε τραγικά λάθη αναφέρθηκε ο Αθηναιογράφος με χαρακτηριστικό παράδειγμα την κατεδάφιση του κτίσματος επί της γωνίας Αμαλίας και Όθωνος, ίσως του ωραιότερου κτιρίου της περιοχής του Μεγάρου Νεγρεπόντη, (φωτογραφία δεξιά) τόσο πολυτελές που φιλοξένησε τον διάδοχο Κωνσταντίνο με την πριγκίπισσά Σοφία όταν χτιζόταν το Μέγαρο Διαδόχου, το νυν προεδρικό Μέγαρο.\nΑναρτήθηκε από culturelovers.gr στις 12:18 μ.μ.\nΕτικέτες Δίκτυο Πολιτισμού του Δήμου Αθηναίων, Νίκος Βατόπουλος, Περίπατος στην καρδιά της Αθήνας, Bon viveur, Culturelovers.gr\nΒιωματική ξενάγηση στο Ίδρυμα Β&Μ Θεοχαράκη: Μetamyth Therapy through the Arts in Museums\nΔιεθνές Συνέδριο: Communicating the Past: Museum theatre and live interpretation στο Πάντειο\nΔιάκριση για τον μουσειογραφικό σχεδιασμό της Εθνικής Πινακοθήκης- Μουσείου Αλεξάνδρου Σούτσου\nΤο Φεστιβάλ OFF-OFF Athens ανοίγει αυλαία Θέατρο Επί Κολωνώ με 27 θεατρικά σχήματα


Ποιοι εργαζόμενοι δικαιολογούν την τηλεργασία, σε δημόσια διαβούλευση η ΚΥΑ - kaliterilamia.gr -->\nHome »Unlabelled » Ποιοι εργαζόμενοι δικαιολογούν την τηλεργασία, σε δημόσια διαβούλευση η ΚΥΑ\nHome / Unlabelled / Ποιοι εργαζόμενοι δικαιολογούν την τηλεργασία, σε δημόσια διαβούλευση η ΚΥΑ\nΣε δημόσια διαβούλευση (http://www.opengov.gr/minlab/?p=5690) τέθηκε σήμερα για ένα μήνα το σχέδιο Κοινής Απόφασης των Υπουργών Εργασίας και Κοινωνικών Υποθέσεων Κωστή Χατζηδάκη και Υγείας Θάνου Πλεύρη για την παροχή εξ' αποστάσεως εργασίας με τηλεργασία μετά από αίτηση του εργαζομένου, που εξειδικεύει τις σχετικές ρυθμίσεις του νόμου 4808/2021 για την Προστασία της Εργασίας (άρθρο 67).\nΣτην υπό διαβούλευση ΚΥΑ προσδιορίζονται οι παθήσεις των εργαζόμενων που μπορούν να τεκμηριώσουν κίνδυνο της υγείας τους, ο οποίος μπορεί να αποφευχθεί αν τηλεργάζονται.\nΠεριγράφεται επίσης η διαδικασία μέσω της οποίας υποβάλλεται η σχετική αίτηση (για παροχή τηλεργασίας) του εργαζόμενου προς τον εργοδότη.\n-Ο εργοδότης λαμβάνοντας υπόψη και τις απόψεις του Ιατρού Εργασίας της επιχείρησης οφείλει να απαντήσει στον εργαζόμενο το συντομότερο δυνατό, αλλά σε κάθε περίπτωση όχι πέραν του 15μέρου από την παραλαβή της αίτησης, εάν κάνει αποδεκτό το αίτημα ή όχι. Σε περίπτωση αποδοχής του αιτήματος ο εργαζόμενος αρχίζει αμέσως να παρέχει την εργασία με το σύστημα της τηλεργασίας.\nΕάν ο εργοδότης δεν αποδεχτεί το αίτημα θα πρέπει να αιτιολογήσει την απόφασή του. Ο εργαζόμενος μπορεί να αιτηθεί την επίλυση της εργατικής διαφοράς από την Επιθεώρηση Εργασίας. Σε περίπτωση που ο εργοδότης δεν απαντήσει εντός του 15μέρου, θεωρείται ότι το αίτημα του εργαζόμενου έχει γίνει δεκτό.\n#ΤΗΛΕΡΓΑΣΙΑ #ΕΡΓΑΖΟΜΕΝΟΙ #ΘΑΝΟΣ_ΠΛΕΥΡΗΣ\nfrom Dnews: Τελευταία νέα και ειδήσεις https://ift.tt/tTscFV3


Τι φοράμε αύριο; Παρασκευή 17 Μαΐου - kmag\nΤι φοράμε αύριο; Παρασκευή 17 Μαΐου\nwritten by Αντιγόνη Αδαμοπούλου 16/05/2019\nΜέσα Μαΐου… είμαστε σίγουροι; Γιατί οι μετεωρολόγοι μας προειδοποιούν για καταστάσεις που μόνο άνοιξη δε θυμίζουν! Fear not, όμως, φίλες αγαπημένες! Αντιγόνη to the rescue γι’ άλλη μία φορά με ενδυματολογικές ιδέες!\nΧωρισμένη στα δύο θα είναι η χώρα, καθώς στα βόρεια και κεντρικά της χώρας αναμένονται να σημειωθούν ισχυρές καταιγίδες, ενώ στη Στερεά Ελλάδα, τα νησιά του Αιγαίου και την Κρήτη η μέρα θα χαρακτηριστεί από ηλιοφάνεια με μερικές μόνο αραιές νεφώσεις. Η μέση θερμοκρασία ια κυμανθεί μεταξύ 14°C και 23°C, ενώ οι άνεμοι θα πνέουν νότιοι – νοτιοδυτικοί εντάσεως περίπου 3 έως 5 μποφόρ.\nΜπορεί μία απλή ρίγα να κάνει πιο ιδιαίτερο το στυλ ενός παντελονιού κλασσικής γραμμής; Ναι, ειδικά αν είναι από τη νέα συλλογή των Marks & Spencer κι αν συνδυαστεί με ένα όμορφο top με ψηλό λαιμό.\nΜε τον καιρό να αναμένεται τουλάχιστον απρόβλεπτος, καλό είναι τα πόδια μας να είναι κάπως προστατευμένα. Ένα ζευγάρι κομψά Oxfords από την ανοιξιάτικη συλλογή του Bozikis Shoes όχι μόνο θα καλύψει αυτήν την ανάγκη, αλλά θα δώσει μία street chic νότα στην εμφάνισή μας.\nΗ γυναικεία τσάντα αποτελεί για το ανδρικό φύλο αιώνιο μυστήριο ανάλογο με εκείνο που προκαλούσε το βαλιτσάκι… του Sport Billy! Φυσικά το δικό μας “μαγικό τσαντάκι” είναι μοντέρνο με σχεδιασμό bucket και δίνει για την Posset το σινιάλο πως, παρά τον άστατο καιρό, η άνοιξη είναι εδώ!\nΑπό τις δημιουργίες της Κατερίνας Κασίμη και το υπέροχο 2K10 Creations εμπνεόμαστε για τις νότες λάμψης στο outfit μας με πρωταγωνιστές τη rose gold απόχρωση και τη… γεωμετρία – μην ανησυχείτε, δε θα σας βάλω τεστ (ακόμα!)!\n2K10 Creations jewelry\nΑπό τα Marks & Spencer έρχεται κι η πρόταση για πανωφόρι, μια που θέλουμε να είμαστε έτοιμες για τυχόν έντονα φαινόμενα, όμως ταυτόχρονα θέλουμε να διατηρήσουμε την συνολικά κομψή μας εμφάνιση!\nΤέλος, για τα μαλλιά μας, μία προσεγμένα πιασμένη αλογοουρά σε sleek ή κυματιστό χτένισμα (εκεί θα σας αφήσω να διαλέξετε ανάλογα με το mood σας!) θα δώσει την απαραίτητη ανοιξιάτικη νότα στην εμφάνισή μας παρά τις βροχές και τη συννεφιά!\n2k10 creationsBozikisfashionMarks and Spencertipswhat to wearΑντιγόνη ΑδαμοπούλουΠαρασκευή 17 Μαΐουτι φοράμε αύριο\nΔοκιμάσαμε το Popeys’ Power, από ΤΟ ΒΑΖΑΚΙ